5 Mose 21 - Holy Bible [Ewe Bible 1913] - (5Mo 21)\nNe wofa ame kukua de le gbe me le anyigba, si Yehowa, wò Mawu, le na wò ge wòanye towo la dzi, eye womenya amesi wui o la,\nekema wò ame tsitsiwo kple wò ʋɔnudrɔ̃lawo nado ayi, eye woadzidze ame kuku la kple du, siwo ƒo xlãe la dome.\nEye du, si tsɔ ɖe ame kukua gbɔ la me ame tsitsiwo nana nyinɔvi ɖeka, si mewo ɖɔ kpɔ o, eye womede kɔkuti kɔ nɛ kpɔ o la.\nEye du ma me ame tsitsiwo nakplɔ nyinɔ la ayi baba ɖe, si me tɔ makumaku si to la me, afisi womede agble ɖo o, eye womeƒã nu ɖo o, eye woaŋe kɔ le nyinɔ la nu le bali la me afima.\nEmegbe nunɔlawo, amesiwo nye Lewi-viwo la, nate va, elabena woawo Yehowa, wò Mawu tia, bena woasubɔe, eye Woayra ame ɖe Yehowa ƒe ŋkɔ dzi, eye alesi wogblɔ la, nenema nu woadrɔ̃ dzrenya kple avuwɔnyawo katã ɖo.\nEye du, si tsɔ ɖe ame kukua gbɔ la me ame tsitsiwo katã naklɔ asi ɖe nyinɔ, si nu wòŋe kɔ le, le baba me la dzi\nahagblɔ bena: Menye míaƒe asie kɔ ʋu sia ɖi o, eye míaƒe ŋku mekpɔ eteƒe o.\nYehowa, lé avu wò dukɔ, si nèxɔ ƒle la, eye megabia ʋu maɖifɔ tso wò dukɔ Israel si o! Ekema woaɖe ʋu la ɖa le wo dzi.\nNe ebe, yeawɔ nusi anyo le Yehowa ŋku me la, ekema ɖe ʋu maɖifɔ la ɖa le dowòme.\nNe eho aʋa de wò futɔwo ŋu, eye Yehowa, wò Mawu, tsɔ wo ɖe asi na wò, eye neɖe aboyo wo dometɔa ɖewo,\neye nekpɔ nyɔnu dzetugbea ɖe la aboyomeawo dome, eye nèlɔ̃e heɖee wòzu srɔ̃wò la,\nekema nakplɔe ayi wò xɔgã me, eye wòako ta, akpa eƒe fetsuwo.\nEyome wòaɖe avɔ, si le eŋu, hafi woɖe aboyoe la ɖi, eye wòatsi aƒewò me; woafa fofoa kple dada ɣleti ɖeka sɔŋ, emegbe nayi egbɔ aɖee wòazu srɔ̃wò.\nKe ne eƒe nu meganyo ŋuwò o la, ekema naɖe asi le eŋu wòanɔ eɖokui si; ɖeko megatsɔe dzra xɔ ga o, eye megasẽ ŋuta le eŋu o, elabena edɔ egbɔ xoxo.\nNe ŋutsua ɖe ɖe nyɔnu eve, eye wòlɔ ɖeka, ke melɔ̃ evelia o, eye esi wòlɔ̃na kple esi melɔ̃na o la siaa dzi viwo nɛ, gake esi melɔ̃na o la tɔ nye eƒe ŋgɔgbeviŋutsu,\neye azã su wòle domenyinu mã ge na viawo la, ekema mekpɔ mɔ atsɔ esi wòlɔ̃na ƒe viŋutsu awɔ ŋgɔgbevi ɖe esi melɔ̃na o ƒe viŋutsu teƒe o;\nke boŋ wòabu esi melɔ̃na o la ƒe viŋutsu ŋgɔgbevii, eye wòana nusiwo katã le esi lae zi gbɔ zi eve awu; elabena eyae nye eƒe ali me vi gbãtɔ, eye etɔe nye domenyinu la.\nNe ŋutsuvi dzeaglã, sẽtoa ɖe le amea ɖe si, eye meɖoa to fofoa kple dada ƒe gbe o, eye wohe to nɛ, gake mesee o la,\nekema fofoa kple dada nalée ayi du me ame tsitsiawo gbɔ, eye woakplɔe ayi du la ƒe ʋɔnu.\nEye woagblɔ na du me ame tsitsiawo bena: Mia viŋutsu sia enye ame dzeaglã kple tosẽla, meɖoa to miaƒe gbe o, eye wònye ame baɖa kple ahamũla.\nEmegbe dua me ŋutsuwo katã naƒu kpee wòaku. Ale naɖe vɔ̃ la ɖa le dowòme, eye Israel blibo la nasee, eye woavɔ̃.\nEye ne amea ɖe wo nua ɖe, si dze ku, eye wowui, eye nède kae ɖe ati ŋu la,\nekema megagblẽ eƒe kukua ɖi ŋu nake ɖe edzi o, ke boŋ naɖu gbemagbe ke, elabena Mawu ƒo fi ɖe amesi wode kae ɖe ati ŋu la, eye megagblẽ ko ɖo na anyigba, si Yehowa, wò Mawu, le na wò ge wòanye wò domenyinu la o.\n5 Mose 21:1\n5 Mose 21:2\n5 Mose 21:3\n5 Mose 21:4\n5 Mose 21:5\n5 Mose 21:6\n5 Mose 21:7\n5 Mose 21:9\n5 Mose 21:10\n5 Mose 21:11\n5 Mose 21:12\n5 Mose 21:13\n5 Mose 21:14\n5 Mose 21:15\n5 Mose 21:16\n5 Mose 21:17\n5 Mose 21:18\n5 Mose 21:19\n5 Mose 21:20\n5 Mose 21:21\n5 Mose 21:22\n5 Mose 21:23\n5 Mose 1 / 5Mo 1\n5 Mose 2 / 5Mo 2\n5 Mose 3 / 5Mo 3\n5 Mose 4 / 5Mo 4\n5 Mose 5 / 5Mo 5\n5 Mose 6 / 5Mo 6\n5 Mose 7 / 5Mo 7\n5 Mose 8 / 5Mo 8\n5 Mose 9 / 5Mo 9\n5 Mose 10 / 5Mo 10\n5 Mose 11 / 5Mo 11\n5 Mose 12 / 5Mo 12\n5 Mose 13 / 5Mo 13\n5 Mose 14 / 5Mo 14\n5 Mose 15 / 5Mo 15\n5 Mose 16 / 5Mo 16\n5 Mose 17 / 5Mo 17\n5 Mose 18 / 5Mo 18\n5 Mose 19 / 5Mo 19\n5 Mose 20 / 5Mo 20\n5 Mose 21 / 5Mo 21\n5 Mose 22 / 5Mo 22\n5 Mose 23 / 5Mo 23\n5 Mose 24 / 5Mo 24\n5 Mose 25 / 5Mo 25\n5 Mose 26 / 5Mo 26\n5 Mose 27 / 5Mo 27\n5 Mose 28 / 5Mo 28\n5 Mose 29 / 5Mo 29\n5 Mose 30 / 5Mo 30\n5 Mose 31 / 5Mo 31\n5 Mose 32 / 5Mo 32\n5 Mose 33 / 5Mo 33\n5 Mose 34 / 5Mo 34


GBE BUBU Albanian Arabic Armenian (West) Bicol Brazil Tokunɔgbe Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Colombia Tokunɔgbe Croatian Czech Danish Dutch Estonian Eŋlisi Eʋegbe Finnish Franse Ga Georgian German Greenlandic Haitian Creole Hiligaynon Hungarian Igbo Indonesian Italian Japanese Kirghiz Korean Latvian Lithuanian Malagasy Malayalam Maya Mizo Moore Myanmar Norwegian Ossetian Papiamento (Curaçao) Persian Polish Portuguese Rarotongan Romanian Russia Tokunɔgbe Russian Samoan Sepedi Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tsonga Turkish Ukrainian Urdu Vietnamese\nBIBLIA gɔmeɖegbalẽ aɖe gblɔ be: “Daniel ƒe agbalẽa nye Biblia gbalẽ siwo me nyawo doa dzidzɔ na ame wu la dometɔ ɖeka. Nyateƒenya siwo nu mayi gbeɖe o la yɔe fũu.” (Holman Illustrated Bible Dictionary) Daniel ƒe agbalẽa me nudzɔdzɔwo dze egɔme tso ƒe 618 D.M.Ŋ. me, esime Babilon fia Nebukadnezar va ɖe to ɖe Yerusalem dua ŋu, eye wòɖe aboyo ‘Israel ŋutsuviwo dometɔ aɖewo’ yi ɖe Babilon. (Daniel 1:1-3) Wo dometɔ ɖekae nye ɖekakpui Daniel, si anɔ eme be eƒe ƒewuiwo me ko wònɔ ɣemaɣi. Babilon koe Daniel gakpɔtɔ nɔ esime wòwu eƒe Agbalẽa ŋɔŋlɔ nu. Azɔ, esi Daniel xɔ ƒe 100 kloe la, Mawu do ŋugbe sia nɛ be: “[Àfɔ] le ŋkekeawo ƒe nuwuwu [axɔ] wò gome.”—Daniel 12:13.\nTogbɔ be Daniel ƒe agbalẽa ƒe akpa gbãtɔa nye nudzɔdzɔ siwo woɖo ɖe ɣeyiɣi siwo me wodzɔ le ƒe ɖoɖo nu, eye wòdze abe ame bubu aɖee ŋlɔ wo ene hã la, akpa mamlɛtɔa ya ɖee fia be Daniel ŋutɔe ŋlɔ wo. Xexemedziɖuŋusẽwo ƒe dodo kple woƒe mumu, ɣeyiɣi si me Mesia la ava, kple nu bubu siwo le dzɔdzɔm egbea la ŋuti nyagblɔɖiwo le agbalẽ sia si Daniel ŋlɔ la me. * Nyagblɔɖila tsitsi sia ƒo nu tso nu siwo me eya ŋutɔ to le agbe me la hã ŋu, siwo dea dzi ƒo na mí be míanye mawumeme siwo alé fɔmaɖimaɖi me ɖe asi sesĩe. Daniel ƒe gbedeasia le agbe eye wòsẽa ŋu vavã.—Hebritɔwo 4:12.\nNUFIAME KAWOE LE NUDZƆDZƆAWO, SIWO WOÐO ÐE ƔEYIƔI ƑE ÐOÐO NU LA, ME NA MÍ?\nƑe 617 D.M.Ŋ. mee. Daniel kple exɔlɔ̃ ɖekakpui etɔ̃awo, Sadrax, Mesax, kple Abed-Nego, wole Babilon fiasã me. Le ƒe etɔ̃ siwo ɖekakpui siawo tsɔ xɔ fiasãa me nɔnɔ ŋuti hehee me la, wolé fɔmaɖimaɖi me ɖe asi na Mawu. Anɔ abe ƒe enyi ene megbe la, Fia Nebukadnezar ku drɔ̃e manyatalenu aɖe. Daniel gblɔ drɔ̃ea me nyawo kple nu siwo wofia la nɛ. Fia la lɔ̃ ɖe edzi be Yehowa nye “mawuwo dzi Mawu kple fiawo dzi Aƒetɔ kpakple nya ɣaɣlawo ɖefiala.” (Daniel 2:47) Gake eteƒe medidi hafi wòdze ƒãa be Nebukadnezar ŋlɔ nyateƒenya mawo be o. Esi Daniel ƒe xɔlɔ̃ etɔ̃awo gbe tadede agu na legba kɔkɔ si fia lĩ la, fia la na wotsɔ wo ƒu gbe ɖe kpodzo me. Mawu vavã la ɖe wo ame etɔ̃a siaa, eye esia ƒoe ɖe Nebukadnezar nu wòkpɔe dze sii be “mawu bubu aɖeke meli ate ŋu aɖe ame abe eya ene o.”—Daniel 3:29.\nNebukadnezar gaku drɔ̃e ɖedzesi bubu. Ekpɔ ati gã aɖe si kɔkɔ ŋutɔ, si wolã ƒu anyi hetsɔ gayibɔkɔsɔkɔsɔ bla eƒe takpoea bene wòagadze azɔ o. Daniel ɖe drɔ̃e ma gɔme. Drɔ̃e ma me nyawo va eme le mɔ aɖe nu, esime Nebukadnezar yi ɖatsi gbe me abe lã ene, eye emegbe wògaɖo eɖokui me. Le ƒe blananewo megbe la, Fia Belsazar ɖu azã gã aɖe na eƒe amegãwo, eye mede bubu nu siwo Nebukadnezar fɔ tso Yehowa ƒe gbedoxɔa me la ŋu o, esime wòna wozã wo le azã la ɖuɣi. Eya ta wowu Belsazar le zã ma me, eye Media fia Dario xɔ fiaɖuƒea. (Daniel 5:30, 31) Le Dario ƒe dziɖuɣia, esime nyagblɔɖila Daniel tsi xɔ ƒe 90 kple edzivɔwo la, fiaɖuƒea ƒe tatɔwo, siwo le ŋu ʋãmee la, ɖo nugbe be yewoawui. Gake Yehowa ɖee “tso dzatawo si me.”—Daniel 6:27.\n1:11-15—Amagbewo ɖuɖue na ɖekakpui Yuda vi eneawo ƒe nɔnɔme nyo wu ŋutsuvi siwo katã ɖua fia ƒe nuɖuɖu la tɔa? Kura o. Nuɖuɖu aɖeke mate ŋu ana ame ƒe nɔnɔme natrɔ nenema gbegbe le ŋkeke ewo pɛ ko me o. Eya ta Yehowae yra Hebrivi siawo le esi woɖo ŋu ɖe eŋu ta.—Lododowo 10:22.\n2:1—Ɣekaɣie Nebukadnezar ku legbaa ŋuti drɔ̃e la? Nuŋlɔɖia gblɔ be “Nebukadnezar ƒe fiaɖuɖu ƒe ƒe evelia” mee. Ƒe 624 D.M.Ŋ. mee wòzu fia. Eya ta eƒe fiaɖuɖu ƒe ƒe evelia adze egɔme tso ƒe 623 D.M.Ŋ. me—ƒe nanewo megbe hafi wòva dze Yuda dzi. Daniel manɔ Babilon ɣemaɣi bene wòaɖe drɔ̃ea gɔme o. Eya ta edze ƒãa be ƒe 607 D.M.Ŋ., si me Babilon fia la tsrɔ̃ Yerusalem hezu xexemefiaɖuƒe la, dzie woxlẽ eƒe fiaɖuɖu ƒe “ƒe evelia” tsoe.\n2:32, 39—Mɔ ka nue fiaɖuƒe si legbaa ƒe akpa si nye klosalo le tsitre ɖi na la, le ʋɛ wu fiaɖuƒe si legbaa ƒe ta, si nye sika, le tsitre ɖi na la le, eye aleke akɔblitɔ hã le ʋɛ wu klosalotɔae? Medo Persia Fiaɖuƒea, si legbaa ƒe akpa si nye klosalo tsi tsitre ɖi na la le ʋɛ wu Babilon si nye ta, si nye sika la, le mɔ sia nu be mɔnukpɔkpɔ mesu Medo Persia ya si wòtsrɔ̃ Yuda o. Xexemeŋusẽ si gakplɔe ɖoe nye Hela, si akɔbli la le tsitre ɖi na. Abe ale si ko akɔbli ƒe asixɔxɔ mede klosalo tɔ nu o ene la, nenemae Hela hã le ʋɛ wu Medo Persia. Togbɔ be Hela Fiaɖuƒea keketa ŋutɔ hã la, mɔnukpɔkpɔ mesu esi wòna ablɔɖe Mawu ƒe dukɔa tso aboyo me abe ale si Medo Persia wɔe ene o.\n4:5, 6—Ðe Daniel va zu dzotɔa? Ao. Ale si wotsɔ Daniel “ɖo Babel-nunyalawo katã ƒe tatɔe” la ŋu nya ko gblɔm wogale esime woyɔe be “dzotɔwo ƒe tatɔ.”—Daniel 2:48.\n4:7, 8, 17-19—Nu kae ati kɔkɔ si Nebukadnezar kpɔ le drɔ̃ea me la le tsitre ɖi na? Gbã la, enɔ tsitre ɖi na Nebukadnezar ŋutɔ, esime wònye xexemeŋusẽ dziɖula. Ke hã, esi wogblɔ be dziɖuɖu la keke ta “de anyigba ƒe mlɔenu ke” ta la, ele be atia nafia nu bubu aɖe si lolo wu Nebukadnezar ƒe fiaɖuƒea. Daniel 4:14 ɖee fia be drɔ̃e la ku ɖe “dziƒoʋĩtɔ la” ƒe fiaɖuɖu ɖe ameƒomea dzi ŋu. Esia fia be ati la gale tsitre ɖi na Yehowa ƒe xexea me katã ƒe dziɖulanyenye, vevietɔ le anyigba la dzi ɖuɖu gome. Eya ta mɔ eve nue drɔ̃ea ava eme le—gbãtɔ ku ɖe Nebukadnezar ƒe dziɖuɖua ŋu, eye evelia ku ɖe Yehowa ƒe dziɖulanyenye ŋu.\n4:13, 20, 22, 29, 30—Ɣeyiɣi didi kae “azã adre” la nye? Tɔtrɔ siwo katã va Fia Nebukadnezar dzi la bia be “azã adre” la nadidi wu ŋkeke adre ko. Le eyama gome la, azã siawo ƒe didime nye ƒe adre alo ŋkeke 2,520, si fia be ŋkeke 360 ye nɔ ƒeawo dometɔ ɖe sia ɖe me. Le emevava gãtɔa me la, “azã adreawo” ƒe didimee nye ƒe 2,520. (Xezekiel 4:6, 7) Azã siawo dze egɔme tso ƒe 607 D.M.Ŋ. me, esime wotsrɔ̃ Yerusalem, eye wova wu enu le ƒe 1914 M.Ŋ. me esime woɖo Yesu Fiae le dziƒo.—Luka 21:24.\n6:7-11—Esi wònye be mehiã kokoko be woanɔ nɔnɔme tɔxɛ aɖe me hafi ado gbe ɖa na Yehowa o ɖe, ɖe manye nuwɔwɔ le nunya me ne ɖe Daniel nɔ gbe dom ɖa le adzame le ŋkeke 30-awo me oa? Amewo katã kloe nya be Daniel doa gbe ɖa zi etɔ̃ gbe sia gbe. Ema tae nugbeɖolawo do susua ɖa be yewoana woade se ɖe gbedodoɖa nu ɖo. Eya ta ne amewo megakpɔa Daniel wòdoa gbe ɖa o la, woase egɔme be ɖe wòna ta eye be mete ŋu lé subɔsubɔ si wòtsɔna naa Yehowa ɖeka pɛ ko la me ɖe asi o.\n1:3-8. Ale si Daniel kple eƒe zɔhɛawo ɖoe kplikpaa lé nuteƒewɔwɔ me ɖe asi na Yehowa la ɖe asixɔxɔ si gbegbe le hehe si wo dzilawo na wo ŋu la fia. Ne dzila Mawu vɔ̃lawo tsɔ gbɔgbɔmenuwo ɖo nɔƒe gbãtɔ le woƒe agbe me hefia wo viwo hã be woawɔ nenema la, ate ŋu akpe ɖe ɖeviawo ŋu be woaɖu tetekpɔ kple nyaƒoɖeamenu ɖe sia ɖe si woado go le suku alo afi sia afi la dzi.\n1:10-12. Daniel se nu si tae “aƒedzikpɔlawo ƒe amegã” vɔ̃ fiaa ɖo la gɔme, si wɔe be Daniel meƒo nya ɖe enu o. Gake Daniel va te ɖe “dzikpɔla,” si wòkpɔ be eya ase nu gɔme na ye la ŋu emegbe. Ele be míawɔ nuŋububu nyuie, nugɔmesese, kple nunya sia tɔgbi ŋu dɔ le nya sesẽ aɖewo gbɔ kpɔkpɔ me.\n2:29, 30. Abe ale si Daniel wɔe ene la, ele be míatsɔ sidzedze, nɔnɔme nyui, kple ŋutete ɖe sia ɖe si va su mía si to Biblia me hehexɔxɔ me la ŋuti kafukafua ana Yehowa.\n3:16-18. Ele eme baa be ne ɖee Hebrivi etɔ̃awo na ta le fia ƒe nuɖuɖu ŋuti dodokpɔa me va yi la, anye ne womate ŋu aɖo nya ŋu kple kakaɖedzi blibo alea o. Ele be míawo hã míadze agbagba anye “nuteƒewɔlawo le nusianu me.”—Timoteo I, 3:11.\n4:21-24. Gbeƒãɖeɖe Fiaɖuƒe ŋuti nya nyuia, si lɔ ʋɔnu si Mawu adrɔ̃ eƒe futɔwo hã gbɔgblɔ ɖe eme la, bia xɔse kple dzideƒo si Daniel ɖe fia esime wògblɔ nu si ava dzɔ ɖe Nebukadnezar dzi kple nu si wòle be wòawɔ bene ‘wòagbɔ ɖe eme eteƒe nadidi’ la nɛ.\n5:30; 6:1. “Hamelo” si wodo “ɖe Babel-fia ŋu” la va eme. (Yesaya 14:3, 4, 12-15) Satana Abosam, si hã ƒe dada sɔ kple Babilon fiaƒomea tɔ la atsrɔ̃ gbɔɖiametɔe.—Daniel 4:30; 5:2-4, 23.\nNU KAWOE DANIEL ƑE ŊUTEGAWO ÐE FIA?\nDaniel xɔ ƒe 70 kple edzivɔwo esime wòkpɔ drɔ̃emeŋutega gbãtɔa le ƒe 553 D.M.Ŋ. me. Daniel kpɔ lã gã lã gã ene siwo le tsitre ɖi na xexemeŋusẽ siwo akplɔ wo nɔewo ɖo, tso eƒe ŋkekea me va ɖo egbeɣeyiɣiawo me. Le ŋutega aɖe si ku ɖe dziƒonudzɔdzɔ aɖe ŋu me la, ekpɔ ame aɖe si “le abe amegbetɔ ene” wòxɔ ‘dziɖuɖu si anɔ anyi tegbee.’ (Daniel 7:13, 14) Le ƒe eve megbe la, Daniel kpɔ ŋutega bubu ku ɖe Medo-Persia, Hela, kple dziɖula aɖe si va zu “fia vlo” la ŋuti.—Daniel 8:23.\nFifia, míeva ɖo ƒe 539 D.M.Ŋ. me. Babilon mu, eye Mediatɔ Dario zu Kaldeatɔwo ƒe fiaɖuƒea dziɖula. Daniel do gbe ɖa na Yehowa tso wo de dua gbugbɔgatso ŋu. Esime Daniel gakpɔtɔ nɔ gbea dom ɖa la, Yehowa dɔ mawudɔla Gabriel ɖo ɖee be ‘wòafia nui’ tso Mesia la ƒe vava ŋu. (Daniel 9:20-25) Míeva ɖo ƒe 536/535 D.M.Ŋ. me. Aboyome susɔe aɖewo trɔ gbɔ va Yerusalem. Gake futɔwo tsi tsitre ɖe gbedoxɔtutudɔa ŋu. Esia na Daniel tsi dzimaɖi. Etsɔe de gbedodoɖa me, eye Yehowa dɔ mawudɔla aɖe si si ɖoƒe kɔkɔ aɖe le la ɖee. Esi mawudɔla sia do ŋusẽ Daniel hede dzi ƒo nɛ vɔ la, egblɔ nya ɖi tso hoʋiʋli si ava nɔ dziehefia kple anyiehefia dome la ŋu. Fia eve siawo dome hoʋiʋlia dze egɔme tso esime Aleksanda Gãtɔ ƒe fiaɖuƒea va mã kakɛkakɛ ɖe eƒe aʋafia ene dome la dzi va se ɖe esime amegãwo ƒe Tatɔ, Mixael, “ado.”—Daniel 12:1.\n8:9—Nu ka ƒe kpɔɖeŋue “anyigba nyo la” nye? Le go sia me la, “anyigba nyo la” le tsitre ɖi na nɔnɔme si me Kristotɔ amesiaminawo le le anyigba dzi le Anglo-Amerika Xexemeŋusẽ ƒe dziɖuɣia me.\n8:25—Ame kae nye “aƒetɔwo ƒe Aƒetɔ la”? Gɔmesese si ŋutɔŋutɔ le Hebrigbe me nya sar, si gɔme woɖe be “aƒetɔ” la ŋue nye “fia,” alo “tatɔ.” Dzesideŋkɔ “aƒetɔwo ƒe Aƒetɔ” la yi na Yehowa Mawu ɖeka pɛ ko—ame si nye mawudɔlawo katã, siwo dome “Mixael, amegãwo ƒe tatɔwo dometɔ ɖeka” hã le la, ƒe Fia.—Daniel 10:13.\n9:21—Nu ka tae Daniel yɔ mawudɔla Gabriel be “ŋutsu” ɖo? Esi wònye be Gabriel ɖe eɖokui fia Daniel le amegbetɔ ƒe nɔnɔme me, abe ale si wòdze le ŋutega si Daniel kpɔ do ŋgɔ me ene la tae.—Daniel 8:15-17.\n9:27—Nu kae ‘wobla sesẽe kple ame geɖewo’ va se ɖe kwasiɖa 70 lia ƒe nuwuwu, si nye ƒe 36 M.Ŋ. me? Woɖe Se ƒe nubabla la ɖa le ƒe 33 M.Ŋ. me, esime woklã Yesu ɖe ati ŋuti. Ke hã, Yehowa na nu si wòbla kple Abraham ku ɖe ŋutilã me Israel ŋu ya kpɔtɔ nɔ anyi va se ɖe ƒe 36 M.Ŋ. me, kple susu be ɣeyiɣi si wòatsɔ ave Yudatɔwo nu etɔxɛe la nadidi ɖe edzi le esi wonye Abraham ƒe dzidzimeviwo ta. Nu si Yehowa bla kple Abraham la gakpɔtɔ le dɔ wɔm le “Mawu ƒe Israel” gome.—Galatiatɔwo 3:7-9, 14-18, 29; 6:16.\n9:1-23; 10:11. Daniel nye “ame malɔ̃nugbɔa,” le eƒe ɖokuibɔbɔ, mawusosroɖa, veviedodonu le nusɔsrɔ̃ me, kple kutrikuku le gbedodoɖa me ta. Nɔnɔme siawo kee kpe ɖe eŋu wòte ŋu wɔ nuteƒe na Mawu va se ɖe eƒe agbe ƒe nuwuwu. Mina míaɖoe kplikpaa asrɔ̃ Daniel ƒe kpɔɖeŋua.\n9:17-19. Ne míele gbe dom ɖa be Mawu ƒe xexe yeye si me “dzɔdzɔenyenye anɔ la” nava la, ɖe manyo be míatsi dzi ɖe Yehowa ƒe ŋkɔa ŋu kɔkɔ kple eƒe dziɖulanyenye ta ʋiʋli ŋu tsɔ wu míaƒe fukpekpe kple kuxiwo ƒe nuwuwu oa?—Petro II, 3:13.\n10:9-11, 18, 19. Le mawudɔla si va Daniel gbɔ sɔsrɔ̃ me la, ele be míato asikpekpe ɖe mía nɔewo ŋu kple akɔfanyawo gbɔgblɔ dzi ade dzi ƒo na mía nɔewo ahado ŋusẽ mía nɔewo.\n12:3. Le ŋkeke mamlɛawo me la, “nunyalawo”—Kristotɔ amesiaminawo—le ‘keklẽm abe dziŋgɔli ƒe keklẽ ene,’ hele “dzɔdzɔenyenye mɔ nu” fiam ame geɖewo, siwo dome “alẽ bubuwo” ƒe “ameha gã” aɖe hã le. (Filipitɔwo 2:15; Nyaɖeɖefia 7:9; Yohanes 10:16) Amesiaminawo ‘aklẽ abe dzinuviwo ene’ le gɔmesese blibo nu le Kristo ƒe Ƒe Akpe Ðeka Dziɖuɖua me, esime woawɔ ɖeka kplii le tafea ƒe viɖewo zazã na ameƒomea le anyigba dzi me. Ele be ‘alẽ bubuawo’ natsɔ dzi blibo aku ɖe amesiaminawo ŋu nuteƒewɔwɔtɔe ahanɔ asi kpem ɖe wo ŋu le nu sia nu me tso dzi me faa.\nYehowa ‘Yraa Ame Siwo Vɔ̃nɛ’\nNu kae Daniel ƒe agbalẽa fia mí tso Mawu si subɔm míele ŋu? Wò ya bu nyagblɔɖi gbogbo siwo le eme—esiwo va eme xoxo, kple bubu siwo ava eme kpuie—ŋu kpɔ. Aleke gbegbe wona wòdze ƒãa be Yehowa nana eƒe nyawo vaa eme godoo enye esi!—Yesaya 55:11.\nNu kawoe Daniel ƒe agbalẽa ƒe akpa si nye ŋutinyamenudzɔdzɔwo la fia mí ku ɖe mía Mawu la ŋu? ‘Mawu na sidzedze, gɔmesese kple nunya’ sɔhɛ Hebrivi ene siwo gbe be yewomana yewoƒe nuwɔna naɖi Babilon fiasãa me tɔawo tɔ o la. (Daniel 1:17) Mawu vavã la dɔ mawudɔla wòva xɔ na Sadrax, Mesax, kple Abed-Nego le kpodzo bibi la me. Ekpɔ Daniel hã ta le dzatawo ƒe do la me. Yehowa ‘nye xɔname kple akpoxɔnu na ame siwo ɖoa dzi ɖe eŋu,’ eye ‘wòyraa ame siwo vɔ̃nɛ.’—Psalmo 115:9, 13.\n^ mm. 2 Be nàkpɔ ale si wodzro Daniel ƒe agbalẽa ƒe mawunyakpukpuiwo me ɖekaɖeka la, kpɔ agbalẽ si nye Ðo To Daniel ƒe Nyagblɔɖi La!, si Yehowa Ðasefowo ta.\nNu ka tae Daniel nye “ame malɔ̃nugbɔa” ɖo?\nƉoe Ɖe Amewo Ɖoe Ɖe Amewo Nya Vevi Siwo Tso Daniel Ƒe Agbalẽa Me\nw07 9/1 axa 17-20


Nuɖuɖu Siwo Nana Ame Dzea Dɔ Kple Nuɖuɖu Siwo Ðea Fu Na Ame: Vovototoa\nNyɔ! | No. 3 2016\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Korean Latvian Lingala Lithuanian Luganda Luvale Macedonian Malagasy Malayalam Maltese Marathi Myanmar Nepali Norwegian Oromo Pangasinan Polish Portuguese Punjabi Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tsonga Turkish Twi Ukrainian Urdu Vietnamese Wolaita Xhosa Yoruba Zulu\nNuɖuɖu Siwo Nana Ame Dzea Dɔ Kple Nuɖuɖu Siwo Ðea Fu Na Ame—Vovototo Kae Le Wo Dome?\nEmily: “Esi mekpɔe be nye lãme menɔ wɔwɔm nyuie o la, meda gafloa ɖi. Nu me tem fiefie eye nye aɖe nɔ tetem. Nye mo nɔ tɔtrɔm eye gbɔgbɔ zu dɔ nam. Nutsetsewo do ɖe nye abɔwo kple nye kɔ ŋu. Medi be malé ɖokuinye kpoo gake ele be mawɔ kaba ayi kɔdzi!”\nLE AME akpa gãtɔ gome la dzidzɔe nuɖuɖu nye na wo. Gake le ame aɖewo hã gome la, enye dzizizi na wo be woabu nuɖuɖu aɖewo be wonye yewoƒe “futɔwo.” Le ame siawo gome la, nuɖuɖu aɖewo nana wodzea dɔ abe Emily si ƒe nya míegblɔ va yi ene. Le ale si Emily tɔa nu sẽe la ate ŋu ana wòaku gɔ̃ hã. Dzidzɔtɔe la, ame akpa gãtɔ tɔ nu mesẽ nenema gbegbe o.\nLe ŋkeke siawo me la, ame siwo nuɖuɖu aɖewo nana wodzea dɔ kple ame siwo nuɖuɖu aɖewo ɖea fu na la le dzidzim ɖe edzi. Ke hã numekukuwo fia be togbɔ be ame geɖe gblɔna be nuɖuɖu aɖewo nana yewodzea dɔ hã la, wova de dzesii be wo dometɔ ʋɛ aɖewo ŋu koe kuxi sia le.\nNuɖuɖu Siwo Nana Ame Dzea Dɔ\nLe dzɔdzɔmeŋutinunyala aɖewo siwo aƒenɔ Jennifer J. Schneider Chafen nɔ ŋgɔ na ƒe nya siwo wota ɖe magazine aɖe me nu la, “ame sia ame kple nuɖuɖu siwo nana wòdzea dɔ.” (The Journal of the American Medical Association) Ke hã, eŋunyala geɖewo gblɔ be lãmenu siwo kpɔa míaƒe lãmesẽ ta koŋ gbɔe wòtsona be nuɖuɖu aɖewo nana míedzea dɔ.\nZi geɖe la, nunyiame si nye protein (protéine) si le nuɖuɖu aɖewo me ye nana ame aɖewo dzea dɔ. Lãmenu siwo kpɔa míaƒe lãmesẽ ta dea dzesi protein la vodadatɔe be enye nu si agblẽ nu le ame ŋu. Ne protein ƒomevi aɖe ge ɖe amea ƒe lãme la, lãmenu siwo kpɔa míaƒe lãmesẽ ta dzia dɔlékuiwunu si nye IgE be wòawɔ avu kplii. Nenye be amea gaɖu nuɖuɖu ma ke la dɔlékuiwunu (IgE) si le lãme na amea xoxo la gadzia lãmetsi bubuwo siwo dome histamine (l’histamine) hã le kpenɛ.\nLe nyateƒe me la histamine wɔa akpa vevi aɖe be míenɔa lãmesẽ me. Gake ɖe susu aɖewo siwo mele nyanya o ta la, lãmetsi siwo nye IgE kple histamine dzidzi ɖe lãme na ame aɖewo siwo nuɖuɖu aɖewo menyo na o nana wodzea dɔ.\nEsia tae ne èɖu nuɖuɖu aɖe si menyo na wò o zi gbãtɔ la, naneke madzɔ ɖe dziwò o, gake ne ègaɖui ɣebubuɣi la, àdze dɔ.\nNuɖuɖu Siwo Ðea Fu Na Ame\nAbe nuɖuɖu siwo nana ame dzea dɔ ene la, nuɖuɖu siwo ɖea fu na ame hã li. Lãmenu siwo kpɔa míaƒe lãmesẽ ta gbɔe wòtsona be nuɖuɖu aɖewo nana ame dzea dɔ gake le nuɖuɖu aɖewo siwo ɖea fu na ame ya gome la lãmenu siwo tua nu siwo míeɖuna gbɔe wòtsona. Zi geɖe la, esesẽna na dɔgboa be wòatu nuɖuɖua le esi lãmetsi siwo wɔa dɔ sia mesɔ gbɔ o ta alo be esesẽna na dɔgboa be wòatu nunyiame aɖe si le nuɖuɖua me. Le kpɔɖeŋu me, lactose si nye sukli si le nyinotsi me la ɖea fu na ame ne amea ƒe dɔmenuwo medzi lãmetsi geɖe be woatu suklia ahawɔ eŋu dɔ o.\nLe nuɖuɖu siwo ɖea fu na ame ya gome la, ne ame nya ɖu nua zi gbãtɔ ko la ade dzesi eƒe fuɖename enumake. Ðewohĩ nuɖuɖu siwo ɖea fu na ame la ƒe agbɔsɔsɔ si amea ɖu gbɔe wòatso be wòaɖe fu nɛ. Ne eɖu nuɖuɖu mawo ƒe ʋɛ aɖewo ko la ɖewohĩ maɖe fu nɛ o, gake ne eɖui wòsɔ gbɔ la aɖe fu nɛ. Le nuɖuɖu siwo nana ame dzea dɔ gome ya la ne ame ɖu sue aɖe gɔ̃ hã la ate ŋu ade eƒe agbe afɔku me.\nNe èɖu nane eye ŋuti te wò fiefie, klabi do ɖe ŋuwò, wò veme, ŋkuwo kple wò aɖe te, dzigbɔ le tsɔwòm, èle tutrum, èŋɔ mĩ, eye vɔ̃ɖitɔ wue nye be ɖewohĩ eho ʋusɔgbɔdɔ na wò, wò mo le zi tsɔm, nèyi ɖi me, alo dzidɔ dze dziwò la, ekema efia be ɖewohĩ nuɖuɖu ma le esiwo nana nèdzea dɔ la dome. Wo dometɔ aɖewo nu ate ŋu asesẽ ale gbegbe be wòawu ame.\nNuɖuɖu ɖe sia ɖe kloe ate ŋu ana ame nadze dɔ. Ke hã, nuɖuɖu ʋɛ aɖewo koe nana ame dzea dɔ vevie. Woawoe nye: nyinotsi, koklo kple xewo ƒe aziwo, tɔmelã, agalã kple bɔlu, ayi si nye soya (soja) azi siwo tsena ɖe atiwo dzi kple lu. Nuɖuɖu aɖewo ate ŋu ana ƒe ɖe sia ɖe xɔla nadze dɔ. Numekukuwo fia be woate ŋu anyi edome tso ame dzilawo gbɔ bɔbɔe vevietɔ nenye be nuɖuɖu aɖewo nana dzila ɖeka alo evea siaa dzea dɔ. Zi geɖe la, ne ɖevi aɖewo tsi la, nuɖuɖu aɖewo siwo nana wodzea dɔ la megaɖea fu na wo o.\nDzesi siwo fiana be nuɖuɖu aɖe ɖea fu na ame la nu mesẽna de dzesi siwo fiana be nuɖuɖu aɖe nana ame dzea dɔ la nu o. Ne nuɖuɖu aɖe ɖea fu na ame la, ate ŋu ana dɔme naɖu ame, ƒodo nadzi ɖe ame ŋu, ame nanɔ ŋɔ nyem, dɔme nanɔ elém, ta nanɔ eɖum, nutsetsewo nado ɖe eŋu, ɖeɖi nate eŋu alo ame natsi mavomavo. Nuɖuɖu siwo ate ŋu aɖe fu na ame dometɔ aɖewo nye nyinotsi kple nyinotsi babla, lu kple ƒo ƒomevi aɖewo, aha sesẽwo kple nu siwo me amɔwɔʋãnu le.\nAle Si Nàwɔ Anya Kple Ale Si Nàwɔ Adae\nNe èsusu be nuɖuɖu siwo nana ame dzea dɔ alo nuɖuɖu siwo ɖea fu na ame nye kuxi le ye ŋu la, ɖewohĩ àte ŋu ayi kɔdzi be ɖɔkta si nya nu tso eŋu la nado wò kpɔ. Ne wò ŋutɔ nèdzudzɔ nanewo ɖuɖu le esi nèsusu be woawo gbɔe yeƒe kuxia tso la, awɔe be nàte nunyiame vevi aɖewo siwo wò ametia hiã la ɖokuiwò le manyamanya me.\nLe nuɖuɖu siwo nana ame dzea dɔ gome la, edadamɔnu bubu aɖeke meli tsɔ wu be ame naƒo asa na nuɖuɖu mawo o. * Ke hã, ne nuɖuɖuawo ƒe fuɖename nu mesẽ boo o la, ke aɖe vi na wò ne èɖe nuɖuɖu mawo ƒe agbɔsɔsɔ si nèɖuna kple ale si nèɖunɛ edziedzi la dzi kpɔtɔ. Le go aɖewo me la, le ale si nuɖuɖua ɖea fu na amee ta la, ele be amea naƒo asa na nuɖuɖu mawo kura alo adzudzɔ wo ɖuɖu hena ɣeyiɣi aɖe.\nEya ta ne nuɖuɖu aɖewo nana nèdzea dɔ alo ɖea fu na wò la, efaa akɔ be nànya be ame geɖe siwo ŋu kuxi sia le la srɔ̃ ale si woanɔ te ɖe nɔnɔme sia nu eye wogasea vivi na nuɖuɖu vovovowo.\n^ mm. 19 Wokafui be ame siwo nuɖuɖu aɖewo nana wodzea dɔ vevie la nalé nugoe si me adrenaline alo epinephrine (l’adrénaline) le ɖe asi be woado ɖe lãme ne dɔa ho na wo. Kɔdzidɔwɔla aɖewo do susu ɖa be ele be woana dzesidenu aɖewo nanɔ ɖevi siwo nuɖuɖu aɖewo nana wodzea dɔ la ŋu ale be wòaɖo ŋku edzi na nufialawo kple ame siwo kpɔa ɖeviwo dzi be dɔ ma le wo ŋu.\nŊutilãmelãmesẽ Kple Susumelãmesẽ Ŋutifafa Kple Dzidzɔkpɔkpɔ\nNYATI SI LE AKPAA DZI Kuxi Aɖe Si Nɔ Anyi Tso Blema Ke La Dzi Ðuɖu\nNYATI SI LE AKPAA DZI Gbegbɔgblɔ Vovovowo Mexe Mɔ Na Mí O—Na Míakpɔ Ale Si Gbegɔmeɖeɖedɔa Yinae Ða\nHELP FOR THE FAMILY Ale Si Miaɖo Dze Tso Kuxiwo Ŋu\nTHE BIBLE'S VIEWPOINT Xɔse\nWAS IT DESIGNED? Anyidi Ƒe Kɔ\n‘Nya Nyui Na Dukɔ Sia Dukɔ Kple To Sia To Kple Gbegbɔgblɔ Sia Gbegbɔgblɔ’\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! Gbegbɔgblɔ Vovovowo Mexe Mɔ Na Mí O\nGbegbɔgblɔ Vovovowo Mexe Mɔ Na Mí O\nNYƆ! Gbegbɔgblɔ Vovovowo Mexe Mɔ Na Mí O\nNu Siwo Nàwɔ Be Nànɔ Lãmesẽ Me Wu


Mu Tamebubu Siwo Xea Mɔ Ðe Mawu Ŋuti Sidzedze Nu La Ƒu Anyi | Gbetakpɔxɔ Nusɔsrɔ̃\nGBE BUBU Acholi Adza Afrikaans Akha Albanian Altai Amerika Tokunɔgbe Amharic Amis Arabic Armenian Aukan Australia Tokunɔgbe Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Boulou Brazil Tokunɔgbe Bulgarian Cakchiquel Cambodian Catalan Cebuano Changana (Mozambique) Chavacano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Tokunɔgbe Croatian Cuba Tokunɔgbe Czech Czech Republic Tokunɔgbe Damara Dangme Danish Digor Douala Drehu Dutch Edo Efik Esan Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Garifuna Georgian German Greece Tokunɔgbe Greek Greenlandic Guadeloupean Creole Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (Ɣi) Hungarian Iban Ibanag Ibinda Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Khana Kikaonde Kikongo Kikuyu Kiluba Kimbundu Kinyarwanda Kipende Kirghiz Kirundi Kisi Kisonge Kongo Korea Tokunɔgbe Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidgin (West Africa) Poland Tokunɔgbe Polish Ponapean Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Tokunɔgbe Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Tokunɔgbe Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin South Africa Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Taiwan Tokunɔgbe Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\n“Míele tamebubuwo kple nu kɔkɔ sia nu kɔkɔ, [siwo] xea mɔ ɖe Mawu ŋuti sidzedze nu la mum ƒu anyi.”—2 KOR. 10:5.\n1. Nuxlɔ̃amenya kae apostolo Paulo gblɔ na Kristotɔ amesiaminawo?\nAPOSTOLO PAULO xlɔ̃ nu Kristotɔ siwo nɔ anyi le ƒe alafa gbãtɔ me la ŋkubiãtɔe be: “Midzudzɔ.” Nu kae wòdi be woadzudzɔ? Egblɔ na wo be: “Midzudzɔ agbenɔnɔ ɖe nuɖoanyi sia ƒe nɔnɔme nu.” (Rom. 12:2) Nu ka tae wòxlɔ̃ nu ŋutsu kple nyɔnu siwo tsɔ wo ɖokuiwo ɖe adzɔgbe na Mawu eye Mawu tsɔ gbɔgbɔ kɔkɔe si ami na wo la ŋkubiãtɔe nenema?—Rom. 1:7.\n2-3. Aleke Satana dzea agbagba be míake ɖi Yehowa ƒe mɔfiafiawo, gake nu kae ate ŋu akpe ɖe mía ŋu be míaɖe asi le nɔnɔme gbegblẽ alo susu manyomanyo ɖe sia ɖe si “li ke sesĩe” ɖe mía me la ŋu?\n2 Paulo tsi dzi ɖe Kristotɔawo ŋu, elabe edze abe nuŋububu gbegblẽwo kple xexemenunya siwo Satana ƒe xexea dona ɖe ŋgɔ la nɔ nu gblẽm le wo dometɔ aɖewo ŋu ene. (Ef. 4:17-19) Esia ate ŋu adzɔ ɖe mía dometɔ ɖe sia ɖe dzi. Esi Satana, si nye xexe sia ƒe mawu la, le agbagba ɖe sia ɖe dzem be yeate mí ɖa le Yehowa ŋu ta la, etoa ayemɔ vovovowo dzi be yeana míake ɖi Yehowa ƒe mɔwo. Eƒe ayemɔawo dometɔ ɖekae nye ale si wòwɔa didi ɖe sia ɖe si anɔ mía me be míado mía ɖokui ɖe dzi alo míati taɖodzinu siwo doa dzidzɔ na míawo ŋutɔwo yome la ŋu dɔ. Ate ŋu awɔ nu siwo me míeto le agbe me, míaƒe dekɔnuwo, hehe si míexɔ alo míaƒe sukudede gɔ̃ hã ŋu dɔ atsɔ awɔe be míava nɔ nuwo ŋu bum abe ye ene.\n3 Gake, ɖe wòanya wɔ be míaɖe asi le nuŋububu siwo “li ke sesĩe,” alo ƒo ke ɖe to, le mía me la ŋu keŋkeŋua? (2 Kor. 10:4) Kpɔ ale si Paulo ɖo eŋui ɖa; egblɔ be: “Míele tamebubuwo kple nu kɔkɔ sia nu kɔkɔ, [siwo] xea mɔ ɖe Mawu ŋuti sidzedze nu la mum ƒu anyi, eye míeɖea aboyo tamesusu ɖe sia ɖe be míana wòaɖo to Kristo la.” (2 Kor. 10:5) Ɛ̃, le Yehowa ƒe kpekpeɖeŋu me la, míate ŋu aɖu nuŋububu gbegblẽ ɖe sia ɖe dzi keŋkeŋ. Ale si ko atike tea ŋu xɔa ŋusẽ le aɖi wuame sii la, nenema kee Mawu ƒe Nya la ate ŋu akpe ɖe mía ŋu míaɖu ŋusẽ gbegblẽ siwo Satana ƒe xexea kpɔna ɖe mía dzi la dzi.\n“MIAƑE TAMESUSU WƆWƆ YEYEE”\n4. Esi míeva lɔ̃ nyateƒea la, tɔtrɔ kawoe míewɔ hafi xɔ nyateƒea?\n4 Esime nèva de dzesi nyateƒe si tso Mawu ƒe Nyaa me la, èɖo ŋku tɔtrɔ siwo nèwɔ hafi tso nya me be yeasubɔ Yehowa la dzia? Le mía dometɔ geɖe gome la, ehiã be míaɖe asi le agbenɔnɔ kple nuwɔna gbegblẽ aɖewo ŋu. (1 Kor. 6:9-11) Míedaa akpe na Yehowa tso dzi blibo me be ekpe ɖe mía ŋu míeɖe asi le nuwɔna gbegblẽ mawo ŋu!\n5. Le Romatɔwo 12:2 ƒe nya nu la, afɔ eve kawoe wòle be míaɖe?\n5 Ke hã, mele be míasusui gbeɖe be megahiã be míawɔ tɔtrɔwo o. Togbɔ be míedzudzɔ nu vɔ̃ siwo nye ŋkubiãnya, siwo míewɔna tsã, hafi va xɔ nyɔnyrɔ la wɔwɔ hã la, egahiã kokoko be míanɔ ŋudzɔ ɣesiaɣi be míaƒo asa na nu sia nu si ate ŋu ate mí kpɔ, si ana míagawɔ nu vɔ̃ mawo ake la keŋkeŋ. Aleke míate ŋu awɔ esiae? Paulo ɖo eŋu be: “Midzudzɔ agbenɔnɔ ɖe nuɖoanyi sia ƒe nɔnɔme nu, ke boŋ mitrɔ miaƒe nɔnɔme to miaƒe tamesusu wɔwɔ yeyee me.” (Rom. 12:2) Eya ta, ehiã be míaɖe afɔ eve aɖewo. Gbã, ehiã be ‘míadzudzɔ agbenɔnɔ’ ɖe nuɖoanyi sia ƒe nɔnɔme nu. Evelia, ehiã be ‘míatrɔ míaƒe nɔnɔme’ to míaƒe tamesusu wɔwɔ yeyee me.\nÈtrɔ Le Ememe Loo Alo Wò Gota Koe Trɔ?\nHelagbe me nya si gɔme woɖe be “mitrɔ” le Romatɔwo 12:2 la fiana nɔnɔme bliboa tɔtrɔ alo tɔtrɔ bliboe azu nu yeye kura, abe ale si ŋɔ trɔna zua kpakpaluʋui ene. Efia be míatrɔ ame si míenye le ememe—míaƒe amenyenye, míaƒe nɔnɔme. Gake Helagbe me nya si gɔme woɖe le 2 Korintotɔwo 11:13-15 be “wɔa eɖokui abe . . . ene” ya kuna ɖe gotagometɔtrɔ, alo tɔtrɔwɔwɔ le ame ƒe dzedzeme ŋu, ɖeɖe ko ŋu.\n6. Nu kae míesrɔ̃ tso susu vevi si le Yesu ƒe nya siwo dze le Mateo 12:43-45 la me?\n6 Tɔtrɔ si Paulo wɔnɛ la yi ŋgɔ wu tɔtrɔ si míawɔ le míaƒe gotagomedzedzeme ŋu ko. Tɔtrɔ si wòwɔnɛ la ku ɖe míaƒe amenyenye bliboa ŋu. (Kpɔ aɖaka si nye “ Ètrɔ Le Ememe Loo Alo Wò Gota Koe Trɔ?”) Esia bia be míatrɔ míaƒe tamesusu—si fia, ame si míenye le ememe, ale si míesena le mía ɖokui me tso nuwo ŋu, kple míaƒe didiwo. Eya ta, ehiã be mía dometɔ ɖe sia ɖe nabia eɖokui be, ‘Gotagometɔtrɔwo koe tɔtrɔ siwo wɔm mele be masrɔ̃ Kristo la nye loo alo mele tɔtrɔm le ememe?’ Biabia sia ƒe ŋuɖoɖo le vevie ŋutɔ. Yesu ƒe nya siwo dze le Mateo 12:43-45 la ɖe nu si wòhiã be míawɔ la fia. (Xlẽe.) Susu vevi si dzi nya mawo te gbe ɖoe nye esi: Asiɖeɖe le tamesusu gbegblẽwo ŋu ɖeɖe mesu o; ehiã be míatsɔ tamesusu siwo dzea Mawu ŋu la aɖo wo teƒe.\n“MINƆ MIAƑE TAMESUSU ƑE NƆNƆME SI KPƆA ŊUSẼ ÐE MIA DZI WƆM YEYEE”\n7. Nu kae míate ŋu awɔ be míatrɔ ame si míenye le ememe?\n7 Ðe wòate ŋu anya wɔ be míatrɔ míaƒe didiwo alo ame si míenye le ememe la ŋutɔŋutɔa? Mawu ƒe Nyaa ɖo eŋu be: “Minɔ miaƒe tamesusu ƒe nɔnɔme si kpɔa ŋusẽ ɖe mia dzi wɔm yeyee, eye miado amenyenye yeye si wowɔ le Mawu ƒe lɔlɔ̃nu nu le dzɔdzɔenyenye kple nuteƒewɔwɔ vavãtɔ me la.” (Ef. 4:23, 24) Ɛ̃, anya wɔ be míatrɔ ame si míenye le ememe, gake esia wɔwɔ mele bɔbɔe o. Ebia nu geɖe wu míaƒe dzodzro vɔ̃wo nu léle alo mía ɖokui dzi zizi ko. Ehiã be míatrɔ míaƒe ‘tamesusu ƒe nɔnɔme si kpɔa ŋusẽ ɖe mía dzi’ la. Esia bia be míatrɔ míaƒe didiwo, nɔnɔme siwo tsi mía si kple nu siwo ʋãa mí míewɔa nu la siaa. Esia bia kutrikuku madzudzɔmadzudzɔe.\n8-9. Aleke nu si dzɔ ɖe nɔviŋutsu aɖe dzi la ɖe ale si wòle vevie be míatrɔ ame si míenye le ememe la fiae?\n8 Bu nu si dzɔ ɖe nɔviŋutsu aɖe si nye adãme tsã la dzi ŋu kpɔ. Esi wòdzudzɔ aha tsu nono kple kɔdada la, eva dze hexɔ nyɔnyrɔ, eye esia nye ɖaseɖiɖi nyui aɖe le eƒe nutoa me. Gake esi wòxɔ nyɔnyrɔ eteƒe medidi o la, nane dzɔ gbe ɖeka fiẽ, si menɔ mɔ kpɔm na kura o. Ŋutsu aɖe si mu aha la va eƒe me henɔ nya dim le eŋu ale be ye kplii yewoada kɔ. Le gɔmedzedzea me la, nɔviŋutsua zi eɖokui dzi be yemada kɔ o. Gake, mlɔeba, esi ŋutsua gblɔ busunya ɖe Yehowa ƒe ŋkɔa ŋu la, mía nɔviŋutsua megate ŋu ɖu eɖokui dzi o. Edo go yi ɖaƒo ŋutsua nyuie. Nu ka tae wòwɔ nu nenema? Togbɔ be Biblia-sɔsrɔ̃ kpe ɖe eŋu wòtea ŋu zia eƒe adãmenyenye ƒe nɔnɔmea dzi hã la, ɣemaɣi la, metrɔ eƒe tamesusu ƒe nɔnɔme si kpɔa ŋusẽ ɖe edzi la haɖe o. Ne míagblɔe bubui la, metrɔ ame si tututu wònye le ememe o.\n9 Ke hã, dzi meɖe le nɔviŋutsu sia ƒo o. (Lod. 24:16) Hamemetsitsiwo kpe ɖe eŋu wòyi edzi wɔ ŋgɔyiyi nyuie. Mlɔeba, eva dze eye woɖoe hamemetsitsii. Azɔ, gbe ɖeka fiẽ esi wodo le Fiaɖuƒe Akpata me la, nu si dzɔ ɖe edzi ƒe aɖewoe nye ema va yi la tɔgbi gadzɔ ake. Ŋutsu aɖe si mu aha la di be yeaƒo hamemetsitsiawo dometɔ ɖeka. Nu kae mía nɔviŋutsua wɔ? Eƒo nu na ahanomunɔa le tufafa me ɖokuibɔbɔtɔe, ena eƒe dzi dze eme, eye wòkplɔe ɖɔɖɔɖɔ yi eƒe aƒe me. Nu ka tae mía nɔviŋutsua wɔ nu alea? Nu si tae nye be, etrɔ eƒe tamesusu ƒe nɔnɔme si kpɔa ŋusẽ ɖe edzi la. Etrɔ ame si wònye le ememe la wòzu ŋutifafawɔla kple ɖokuibɔbɔla, eye esia he kafukafu vɛ na Yehowa!\n10. Nu kae wòhiã be míawɔ hafi míate ŋu awɔ tɔtrɔ siawo?\n10 Tɔtrɔ siawo mevana le wo ɖokui si o; eye womewɔa tɔtrɔ siawo gbe ɖeka kple eƒe zãdodo o. Ðewohĩ, ahiã be ‘míaku kutri vevie’ le wo ŋu ƒe geɖe. (2 Pet. 1:5) Nyateƒea me nɔnɔ ƒe geɖe ɖeɖe mesu o. Ehiã be míawɔ míaƒe ŋutete ɖe sia ɖe atrɔ míaƒe amenyenye ememetɔa. Eye ehiã be míaɖe afɔ vevi aɖewo hafi míate ŋu awɔ tɔtrɔ sia. Na míadzro wo dometɔ aɖewo me.\nAFƆ SIWO MÍAÐE BE MÍATRƆ MÍAƑE TAMESUSU ƑE NƆNƆME SI KPƆA ŊUSẼ ÐE MÍA DZI\n11. Aleke gbedodoɖa kpena ɖe mía ŋu be míatrɔ míaƒe tamesusu ƒe nɔnɔme si kpɔa ŋusẽ ɖe mía dzi?\n11 Gbedodoɖa ye nye afɔɖeɖe vevi gbãtɔa. Ehiã be míado gbe ɖa abe ale si hakpalaa wɔe ene; edo gbe ɖa na Yehowa be: “Oo Mawu, wɔ dzi dzadzɛ ɖe menye, eye nàde gbɔgbɔ yeye si li ke la menye.” (Ps. 51:10) Ele be míalɔ̃ ɖe edzi be ehiã be míatrɔ míaƒe tamesusu ƒe nɔnɔme si kpɔa ŋusẽ ɖe mía dzi la eye míabia Yehowa be wòakpe ɖe mía ŋu. Nu ka tae míate ŋu aka ɖe edzi be Yehowa akpe ɖe mía ŋu míawɔ tɔtrɔ sia? Yehowa ƒe ŋugbedodo aɖe si ku ɖe Israel-vi dzimesesẽtɔ siwo nɔ anyi le Ezekiel ƒe ŋkekea me ŋu la ate ŋu ade dzi ƒo na mí; egblɔ tso wo ŋu be: “Mana dzi si to mɔ ɖeka wo, eye made gbɔgbɔ yeye wo me . . . eye mana lãkusidzi [si fia, dzi si wɔna ɖe Mawu ƒe mɔfiamewo dzi la] wo.” (Eze. 11:19; etenuŋɔŋlɔ) Yehowa nɔ didim be yeakpe ɖe Israel-vi mawo ŋu woatrɔ, eye ele didim be yeakpe ɖe míawo hã ŋu nenema ke.\n12-13. (a) Le Psalmo 119:59 ƒe nya nu la, nu ka ŋue wòhiã be míade ŋugble le? (b) Nya kawoe wòle be nàbia ɖokuiwò?\n12 Ŋugbledede ye nye afɔɖeɖe vevi evelia. Esi míele ŋku lém ɖe Mawu ƒe Nyaa me gbe sia gbe la, ehiã be míadi ɣeyiɣi ade ŋugble vevie le tɔtrɔ siwo wòhiã be míawɔ le ale si míebua nuwo ŋui kple ale si míesena le mía ɖokui me tso nuwo ŋui ŋu la ŋuti. (Xlẽ Psalmo 119:59; Heb. 4:12; Yak. 1:25) Ele be míade dzesi nuŋububu kple seselelãme ɖe sia ɖe si ate ŋu anɔ mía me, si nana be xexea ƒe susuwo dzroa mí la. Ele be míalɔ̃ ɖe nu siwo nye míaƒe gbɔdzɔgbɔdzɔwo la dzi anukwaretɔe, eye eyome, míaku kutri vevie aɖu gbɔdzɔgbɔdzɔ mawo dzi keŋkeŋ.\n13 Le kpɔɖeŋu me, bia ɖokuiwò be: ‘Ðe ŋuʋaʋã alo ŋubiabiã ƒe nɔnɔme sue aɖe le menyea?’ (1 Pet. 2:1) ‘Ðe dada vi aɖe le menye le afi si metso, nye sukudede, alo ga ale si nu le asinye ta?’ (Lod. 16:5) ‘Ðe medaa ame siwo si nu siwo le asinye mele o alo ame siwo menye mía detɔwo o la ɖe anyia?’ (Yak. 2:2-4) ‘Ðe nu siwo Satana ƒe xexea tsɔ ɖoa amewo ŋkume la dzroama?’ (1 Yoh. 2:15-17) ‘Ðe mekpɔa dzidzɔ ɖe modzakaɖeɖe siwo me woɖea gbɔdɔnuwɔna manɔsenuwo kple ŋutasẽnuwɔwɔwo fiana le la ŋua?’ (Ps. 97:10; 101:3; Amos 5:15) Ale si nàɖo biabia siawo ŋui la ate ŋu ana nàde dzesi nu siwo me wòle be nàwɔ tɔtrɔ le. Ne míete ŋu ɖe asi le nuŋububu siwo “li ke sesĩe” le míaƒe dziwo me ŋu la, mía Fofo si le dziƒo la, akpɔ ŋudzedze ɖe mía ŋu.—Ps. 19:14.\n14. Nu ka tae wòle vevie be míatia xɔlɔ̃ nyuiwo?\n14 Xɔlɔ̃ nyuiwo tiatia ye nye afɔɖeɖe vevi etɔ̃lia. Míede dzesii alo míeɖade dzesii o, míaƒe zɔhɛwo kpɔa ŋusẽ geɖe ɖe mía dzi. (Lod. 13:20) Le dɔme alo suku la, anɔ eme godoo be míekpɔa mía ɖokuiwo le ame siwo makpe ɖe mía ŋu be míabu nuwo ŋu abe ale si Mawu bua woe ene o la dome. Ke hã, míate ŋu akpɔ ame nyui siwo míate ŋu adze xɔlɔ̃e la le míaƒe Kristotɔwo ƒe kpekpewo me. Le afi ma la, mía nɔviwo ade dzi ƒo na mí ahado ŋusẽ mí na “lɔlɔ̃ kple dɔ nyuiwo wɔwɔ.”—Heb. 10:24, 25.\n‘LI KE ÐE XƆSE LA ME’\n15-16. Aleke Satana dzea agbagba be yeakpɔ ŋusẽ ɖe míaƒe nuŋububu dzi?\n15 Gake, ɖo ŋku edzi be, Satana ɖoe kplikpaa be yeakpɔ ŋusẽ ɖe míaƒe nuŋububu dzi. Ewɔa nuŋububu ɖe sia ɖe ƒomevi ŋu dɔ tsɔ gblẽa ŋusẽ nyui si nyateƒe si le Mawu ƒe Nyaa me kpɔna ɖe mía dzi la dome.\n16 Satana gakpɔtɔ le nya si wòbia Xawa le Eden-bɔa me be, “Vavãe Mawu gblɔ be . . . ?” la ƒomeviwo biam egbea. (1 Mose 3:1) Le xexe si le Satana ƒe ŋusẽ te me la, amewo biaa nya siwo ate ŋu ana míake ɖi míaƒe dzixɔsewo. Le kpɔɖeŋu me, wobiana be: ‘Nyateƒee wònye be ŋutsu kple ŋutsu kpakple nyɔnu kple nyɔnu ƒe srɔ̃ɖeɖe medzea Mawu ŋu oa? Nyateƒee wònye be Mawu medi be miaɖu Kristmas kple dzigbezãwo oa? Nyateƒee wònye be miaƒe Mawua medi be miado ʋu oa? Nyateƒee wònye be Mawu si lɔ̃a ame la de se na mi be miagade ha kple miaƒe ƒometɔ kple xɔlɔ̃ siwo woɖe le haa me oa?’\n17. Ne amewo bia nya siwo ate ŋu ana míake ɖi míaƒe dzixɔsewo mí la, nu kae wòle be míawɔ, eye nu kae Kolosetɔwo 2:6, 7 gblɔ be anye emetsonu?\n17 Ele be míaka ɖe míaƒe dzixɔsewo dzi bliboe. Ne míawo ŋutɔwo míete ŋu kpɔ ŋuɖoɖo na biabia siwo tɔa gbe míaƒe dzixɔsewo o la, ate ŋu awɔe be míava nɔ ɖi kem nenye be míaƒe dzixɔsewo le eteƒe. Ðikeke mawo ate ŋu awɔe be míagava nɔ nuwo ŋu bum nyuie o eye woagblẽ míaƒe xɔse dome mlɔeba. Ke nu kae wòhiã be míawɔ? Mawu ƒe Nyaa gblɔ na mí be míatrɔ míaƒe tamesusuwo, ale be míawo ŋutɔwo míate ŋu akpɔ kakaɖedzi le “Mawu ƒe lɔlɔ̃nu nyui dzeameŋu si le blibo la” ŋu. (Rom. 12:2) Ne míesrɔ̃a Biblia kpakple míaƒe agbalẽwo edziedzi la, míawo ŋutɔwo míate ŋu akpɔ kakaɖedzi le Biblia me nyateƒe siwo míesrɔ̃ la ŋu. Míate ŋu aka ɖe edzi bliboe be Yehowa ƒe sewo le eteƒe. Ekema, míanɔ abe ati si ƒo ke ɖe to sesĩe ene, eye ‘míali ke ɖe xɔse la me.’—Xlẽ Kolosetɔwo 2:6, 7.\n18. Nu kawoe akpe ɖe mía ŋu be míaɖu ŋusẽ gbegblẽ siwo Satana ƒe xexea kpɔna ɖe mía dzi la dzi?\n18 Wò ŋutɔ koe ate ŋu ana wò xɔse nali ke; ame bubu aɖeke mate ŋu awɔe ɖe nuwò o, eya ta, yi edzi nànɔ wò tamesusu ƒe nɔnɔme si kpɔa ŋusẽ ɖe dziwò la wɔm yeyee. Nɔ gbedodoɖa dzi; ƒo koko na Yehowa be wòana eƒe gbɔgbɔa nakpe ɖe ŋuwò. De ŋugble le nu siwo nèsrɔ̃na ŋu vevie eye nàyi edzi anɔ wò tamesusu kple didiwo me dzrom. Dze xɔlɔ̃ nyuiwo; de ha kple ame siwo akpe ɖe ŋuwò be nàwɔ wò tamesusu yeyee. Esia wɔwɔ akpe ɖe ŋuwò be nàɖu ŋusẽ gbegblẽ siwo Satana ƒe xexea kpɔna ɖe dziwò la dzi, eye àmu “tamebubuwo kple nu kɔkɔ sia nu kɔkɔ, [siwo] xea mɔ ɖe Mawu ŋuti sidzedze nu la” ƒu anyi dzidzedzetɔe.—2 Kor. 10:5.\nAfɔ eve kawoe wode dzi ƒo na mí le Romatɔwo 12:2 be míaɖe?\nNu etɔ̃ kawoe wòhiã be míawɔ be míanɔ míaƒe tamesusu ƒe nɔnɔme si kpɔa ŋusẽ ɖe mía dzi la wɔm yeyee?\nAleke míate ŋu awɔ aɖaŋuɖoɖo si dze le Kolosetɔwo 2:6, 7 la dzi?\nHADZIDZI 50 Nye Adzɔgbeɖeɖe Ƒe Gbedodoɖa\n^ mm. 5 Nu siwo me míeto le agbe me, míaƒe dekɔnuwo, hehe si míexɔ kple míaƒe sukudede siaa kpɔa ŋusẽ ɖe míaƒe nuŋububu dzi godoo. Míate ŋu ade dzesii be nɔnɔme gbegblẽ aɖewo va tsi mía si eye esesẽna na mí be míaɖe asi le wo ŋu. Nyati sia akpe ɖe mía ŋu míakpɔ ale si míawɔ aɖe asi le nɔnɔme gbegblẽ ɖe sia ɖe si ƒo ke ɖe to ɖe mía me la ŋu.


Ɣekaɣie Woŋlɔ Yesu Ŋuti Nyawo Ði? | Biblia Me Bibiawo\nGBE BUBU Afrikaans Albanian Amharic Arabic Arabic (Lebanon) Armenian Assamese Azerbaijani Azerbaijani (Cyrillic) Bislama Bulgarian Catalan Cebuano Chavacano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinese (Sichuanese) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Faroese Fijian Finnish Fon Franse Ga Georgian German Greek Gun Haitian Creole Hausa Hebrew Hiligaynon Hungarian Icelandic Igbo Iloko Indonesian Isoko Italian Japanese Kabiye Kachin Kalanga (Botswana) Kekchi Kikamba Kikongo Kiluba Kinyarwanda Kirghiz Kiribati Kirundi Korean Latvian Lingala Lithuanian Luganda Luo Luvale Macedonian Malagasy Malay Malayalam Maltese Myanmar Norwegian Nzema Ossetian Papiamento (Aruba) Papiamento (Curaçao) Persian Polish Portuguese Portuguese (Portugal) Punjabi (Shahmukhi) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sunda Swahili Swedish Tagalog Tamil Tatar Telugu Thai Tiv Tsonga Turkish Turkmen Twi Ukrainian Umbundu Urdu Vietnamese Waray-Waray Xhosa Yoruba Zulu\nApostolo Yohanes gblɔ tso Yesu ƒe agbemenudzɔdzɔ siwo ŋuti wòŋlɔ nu tsoe la ŋu be: “Ame si kpɔe la ɖi ɖase, eye eƒe ɖaseɖiɖi la nye nyateƒe, eye ame ma nya be nyateƒenyawoe yegblɔna, bene miawo hã miaxɔe ase.”—Yohanes 19:35.\nSusu siwo tae wòle be míaxɔ Nyanyuigbalẽ siwo Mateo, Marko, Luka kple Yohanes ŋlɔ la me nyawo dzi ase la dometɔ ɖekae nye be esime woŋlɔ ŋutinya mawo la, ame siwo kpɔ nudzɔdzɔawo teƒe la dometɔ geɖe gakpɔtɔ le agbe ɣemaɣi. Le numekugbalẽ aɖewo ƒe nya nu la, woŋlɔ Mateo ƒe Nyanyuigbalẽa le ƒe 41 me, si nye ƒe enyi le Kristo ƒe ku megbe. Agbalẽnyala geɖe susui be woŋlɔe do megbe na ƒe ma, gake ame akpa gãtɔ lɔ̃ ɖe edzi be wowu Kristotɔwo Ƒe Hela Ŋɔŋlɔawo alo Nubabla Xoxoa ŋɔŋlɔ nu le ƒe alafa gbãtɔ me.\nAme siwo kpɔ Yesu esime wònɔ anyigba dzi, eye wokpɔ eƒe ku kple eƒe tsitretsitsi teƒe la, ate ŋu aɖi ɖase tso Nya Nyui Gbalẽawo me nyawo ƒe nyateƒenyenye ŋu. Ne ɖe wònye be ŋutinyawo mede pɛpɛpɛ o la, anye ne woʋu go esia bɔbɔe. Agbalẽnyalagã F. F. Bruce gblɔ be: “Nu siwo na apostoloawo ƒe gbeƒãɖeɖedɔa ɖe kpe dometɔ ɖekae nye be woƒo nu tso nu siwo ŋu woƒe nyaselawo ŋutɔ nya nu tso la ŋu; womegblɔna ko be ‘mía ŋutɔwo míekpɔ eteƒe o,’ ke boŋ be ‘abe ale si mia ŋutɔwo hã mienyae ene’ (Dɔwɔwɔwo 2:22).”\nƉoe Ɖe Amewo Ɖoe Ɖe Amewo Ɣekaɣie Woŋlɔ Yesu Ŋuti Nyawo Ði?


Le June 14, 2007 dzi la, Estonia Posudɔwɔƒea ɖe ŋkuɖodzi lɛtakotokudzigbalẽvi yeye, si dze le ɖusime la ɖe go. Woɖe gbeƒã sia le gbe si gbe woɖee ɖe go: “Míele ŋkuɖodzigbalẽvi sia ɖem ɖe go be míatsɔ aɖo ŋku ame ƒomevi vovovo siwo wowu le Estonia le Stalin ƒe dziɖuɖua te la dzi.” Tso ƒe 1941 va se ɖe ƒe 1951 me la, woɖe aboyo Estoniatɔ akpe geɖe.\n“NU SI dzɔ la womate ŋu atrɔe o.” Esia nye nyagbɔgblɔ nyanyɛ aɖe le Estonia, eye wogblɔa nya sia tɔgbi le dukɔ bubuwo hã me. Nyateƒee, míate ŋu atrɔ nu si dzɔ xoxo la o, gake míate ŋu asrɔ̃ nu tso eme. Nunyala Fia Salomo si ɖu dzi le blema Israel la gblɔ be: “Nu siawo katã mekpɔ, eye metsɔ nye tame ɖo nuwɔwɔ, siwo katã dzɔna le ɣea te, le ɣeyiɣi, si me amegbetɔ ɖua fia ɖe ame bubuwo dzi hena woƒe dzɔgbevɔ̃e la ŋuti.”—Nyagblɔla 8:9.\nƑe geɖe va yi la, nanewo dzɔ le Estonia kple Ɣedzeƒe Europa dukɔ bubu geɖe me siwo ɖo kpe Biblia me nya sia ƒe nyateƒenyenye dzi kɔtɛ. Amegbetɔwo ƒe dziɖuɖu na ame maɖifɔ geɖe ŋutɔ kpe fu esime woɖe aboyo wo dometɔ aɖewo yi anyigba didiwo dzi, eye wode ame bubuwo dɔsesẽwɔsaɖawo me.\nDukɔa me ŋutinyaŋlɔlawo gblɔ be dumevi dzro siwo woɖe aboyoe tso dukɔ sue sia me tso ƒe 1941 va se ɖe ƒe 1951 me la wu 46,000. Woɖe aboyo ame akpa gãtɔ ɖe dunyaheha si dzi wode, dukɔ si me tɔwo wonye, alo hadomeɖoƒe si le wo si ta. Gake le Yehowa Ðasefowo gome la, woƒe subɔsubɔdzixɔsewo tae woɖe aboyo wo ɖo.\nWodze Mawuvɔ̃lawo Dzi\nŊutinyaŋlɔla Aigi Rahi-Tamm gblɔ le numekuku aɖe si ŋu habɔbɔ aɖe (Tartu University Press) ka nya ta tsoe le ƒe 2004 me be: “Woɖe aboyo Yehowa Ðasefo 72, siwo dome ame siwo dea ha kpli wo hã nɔ la tso ƒe 1948 va se ɖe 1951 me. Ke hã, wowɔ ɖoɖo be woaɖe aboyo Ðasefowo le agbɔsɔsɔ gã wu me, eye le April 1, 1951 ƒe zã me la, menye wo dometɔ siwo le Baltik Dukɔwo me koe woɖe aboyoe o, ke esiwo le Moldova, ɣetoɖoƒe Ukraine, kple Belorussia hã.”\nDo ŋgɔ na ƒe 1951 la, Yehowa Ðasefo siwo le Estonia la kpe fu, le esi woƒoa nya ɖe wo nu, biaa gbe wo hedea wo gaxɔ me ta. Gake edze abe aboyoɖeɖe la nye mɔ si dzi tom wonɔ be yewoabu mo na Yehowa Ðasefowo keŋkeŋ le Estonia ene.\nƔletiŋkeke si nye April 1, 1951 la dze le lɛtakotokudzigbalẽvi si ŋu nya míegblɔ va yi la dzi. Xexlẽdzesi 382 si dze le edzi la nye Ðasefowo kple wo vi siwo woɖe aboyoe le ŋkeke ma dzi la ƒe xexlẽme. Woƒe ƒometɔwo kple aƒelika siwo menye Ðasefowo o la hã nɔ wo dome. Wonɔ wo léle dzi le dukɔ bliboa katã me le ŋkeke ma dzi. Le zã ma me la, womimi ame siwo wolé la ɖe ketekexɔvi siwo me wotsɔa lãwo ɖo la me ɖo ta Siberia, ɖeviwo kple tsitsiawo siaa.\nElla Toom, * si xɔ ƒe 25 ɣemaɣi la nye Yehowa Ðasefoawo dometɔ ɖeka. Eɖo ŋku ale si wobia gbee va yi la dzi hegblɔ be: “Kpovitɔ aɖe nɔ agbagba dzem be yeado ŋɔdzi nam ne madzudzɔ gbeƒãɖeɖedɔa. Ebiam be: ‘Àdi be yeanɔ agbea? Alo àdi be yeaku kple wò Mawu la le Siberia gbe dzi?’” Ke hã, Ella yi edzi ɖe gbeƒã nya nyuia vɔvɔ̃manɔmee. Wokplɔe yi Siberia, eye wona wònɔ dɔsesẽwɔsaɖa vovovowo me ƒe ade kloe.\nÐasefo alafa geɖe siwo womekplɔ yi ʋɔnu hafi ɖe aboyo wo o la dometɔ ɖekae nye ɖetugbui si ŋkɔe nye Hiisi Lember. Eva gblɔ tso nu siwo dzɔ le April 1, 1951 dzi emegbe be: “Le vo me koe wova do ɖe mía dzi le zã me heɖe gbe na mí be: ‘Mifɔ miaƒe nuwo. Gaƒoƒo afã koe susɔ na mi!’” Le zã ƒe blukɔ ma me la, wokplɔ Hiisi kple vianyɔnu si xɔ ƒe ade la yi ketekedzeƒea. Keteke xoxo la yi ɖatsɔ Ðasefo bubuwo le ketekedzeƒe siwo le ŋgɔ. Hiisi gblɔ be: “Wode mí ketekexɔvi siwo me wotsɔa lãwo ɖo la me. Nu si de mía dzie nye be lãwo ƒe mĩwo lia abe tsikpe ene le esi wònye snodzaɣi ta; ema manɔmee la, míate ŋu anɔ te ɖe nɔnɔmea nu o. Míemimi abe lãwoe wode ʋu ene.”\nAgbea menɔ bɔbɔe kura le kwasiɖa eve ƒe ketekemɔzɔzɔ ma me o. Womimi amewo ɖe ketekexɔvi siwo me menɔ dzadzɛ o la me. Wodo ŋukpe ɖeviwo kple ame tsitsiwo siaa le mɔ vovovowo nu hedo vlo wo. Wo dometɔ aɖewo fa avi hegbe nuɖuɖu. Gake Ðasefoawo ya kpe ɖe wo nɔewo ŋu hede dzi ƒo na wo nɔewo to mawukafukafuhawo dzidzi kple nuɖuɖumama le wo nɔewo dome dzi. Wokplɔ wo yi afi si wobe “woanɔ ɖikaa,” eye wogblɔ na wo be enye “demagbɔnugbe.”\nHiisi Lember kple via, Maaja\nHiisi ɖo ŋku ale si haxɔsetɔwo kpe ɖe wo ŋu lɔlɔ̃tɔe le nɔnɔme sesẽ ma mee dzi hegblɔ be: “Esi míeɖo ketekedzeƒe aɖe la, míaƒe ketekea tɔ ɖe keteke aɖe si tso Moldova la xa. Míese be ŋutsu aɖe nɔ keteke kemɛa me nɔ ame siwo míenye kple afi si yim míele la ta biam se. Míeɖo eŋu be Yehowa Ðasefowoe míenye tso Estonia, gake míenya afi si wokplɔ mí yinae o. Ðasefo siwo nɔ keteke si tso Moldova me la se dzeɖoɖoa. Woda yevubolo gã aɖe kple atikutsetsewo ɖo ɖe mí to do aɖe si le ketekexɔvia ŋu la me.” Egblɔ kpee be: “Ɣemaɣie míede dzesii be Yehowa Ðasefo siwo le Soviet Union nyigbawo katã dzie woɖe aboyoe!”\nCorinna kple nɔvianyɔnu si ŋkɔe nye Ene, siwo nye Ðasefo ƒewuiviwo la megakpɔ wo dada kpɔ o ƒe ade kple edzivɔ. Do ŋgɔ la, wolé wo dada, si hã nye Yehowa Ðasefo la yi dɔsesẽwɔsaɖa aɖe me. Ke le April ƒe zã dziŋɔ ma me la, wova kplɔ ɖetugbuiawo tso wo ƒe me yi ɖade keteke. Corinna gblɔ ŋudzedzekpɔkpɔtɔe be, “Le ketekea me la, Ðasefo aɖe si si vi eve le la gblɔ be yeakpɔ mía dzi, eye wòka ɖe edzi na mí be yeaxɔ mí akpe ɖe ye viwo ŋu míanye ƒome ɖeka.”\nNu kae dzɔ esi wova ɖo mlɔeba? Le gbe si gbe wova ɖo Siberia, si vuvɔ wɔna le vevie, ƒe ŋufɔke la, wowɔ ɖoɖo ɖe ale si woazã wo abe kluviwoe ene ŋu tsɔ do vlo wo. Agbletɔ siwo le nutoa me la va be yewoatia ame siwo anye dɔwɔlawo le yewoƒe agblewo me. Corinna gblɔ be: “Míese wonɔ gbɔgblɔm le wo nɔewo dome be: ‘Èkpɔ ame si aku anyigbadzobomɔ̃ na wò la xoxo. Ame sia ya nye tɔnye,’ alo, ‘Mexɔ ame tsitsi eve xoxo. Ele be wò hã nàxɔ ame tsitsiwo.’”\nEne kple nɔvia, Corinna\nCorinna kple Ene wɔ nu dzinɔameƒotɔe. Wogblɔ emegbe be: “Míesusua mía dada ŋutɔ, eye aleke gbegbe wòdzroa mí be míaganɔ eƒe akɔnu enye esi!” Ke hã, woyi edzi ɖo ŋu ɖe Yehowa ŋu hegakpɔtɔ nye dzidzɔmewo. Corinna gblɔ be: “Le mɔ aɖe nu la, enyo be mía dada menɔ mía kpɔm o, elabena ɣeaɖewoɣi la míedoa vuvɔmewu gbagbe aɖeke hafi nɔa dɔ wɔm le xexe esime vuvɔ le wɔwɔm kutɔkutɔe o.”\nNyateƒee, wowɔ nu madzɔmadzɔ dziŋɔwo ɖe ame maɖifɔwo ŋu le Estonia kple teƒe bubuwo, eye Yehowa Ðasefowo hã nɔ wo dome. (Kpɔ aɖaka si nye “‘Ŋutasẽnuwɔwɔ’ Si Gbɔ Eme.”) Togbɔ be Yehowa Ðasefo siwo le Estonia la kpe fu va yi hã la, wogale dɔ dzi vevie dzidzɔtɔe.\nEtsɔme Nyui Le Ŋgɔ\nBiblia ka ɖe edzi na mí be Yehowa Mawu lé fu nu madzɔmadzɔ wɔwɔ. Biblia gblɔ be: “Ame sia ame, si wɔ nu sia, eye wòwɔ nu madzɔmadzɔ la, ŋunyɔnu wònye na Yehowa, wò Mawu la.” (5 Mose 25:16) Togbɔ be Mawu ɖe mɔ ɖe ŋutasẽnuwɔwɔwo nu va yi hã la, ava ɖe nu madzɔmadzɔ kple ŋutasẽnu wɔwɔwo ɖa kpuie. Hakpalaa gblɔ be: “Ekpɔtɔ vie ko ame vɔ̃ɖi la maganɔ anyi o, eye ne èɖe ŋku ɖe eteƒe la, màgakpɔe o. Ke ame ɖihiãwo anyi anyigba la dome, eye dzi adzɔ wo ɖe ŋutifafa gbogbo la ŋuti.”—Psalmo 37:10, 11.\nƐ̃, etsɔme nyui le ŋgɔ na mí! Togbɔ be míate ŋu atrɔ nu si dzɔ va yi o hã la, nuwo li míate ŋu awɔ be etsɔme nyui nasu mía si. Te ɖe Mawu ŋu, eye nàsrɔ̃ nu si nàwɔ be nàkpɔ etsɔme nyui si me dzɔdzɔenyenye vavãtɔ axɔ aƒe ɖo la teƒe.—Yesaya 11:9.\n^ mm. 10 Ella Toom ƒe agbemeŋutinya dze le yevugbe me Nyɔ! magazine si nye April 2006, axa 20-24 me.\n“Ŋutasẽnuwɔwɔ” Si Gbɔ Eme\n“Manya wɔ be míase . . . ŋɔdzinu siwo gbegbe wowɔ le dukɔ bliboa me la gɔme o . . . , wogblẽ agbe dome na ame miliɔn geɖe. Womedrɔ̃ ʋɔnu wo hafi wu wo o, eye womewɔ woƒe ku ŋuti nuŋlɔɖi hã o; woɖe aboyo wo hekplɔ wo yi fuwɔamesaɖawo me, eye wowɔ fu wo le dɔ si wowɔna kple afi si wotso ta ko. . . . Mina míabu eŋu kpɔ ko: Ame miliɔn geɖe ku le ŋɔdzinuwɔwɔwo kple alakpanutsotsowo ta.”—RUSSIA DUKPLƆLA MEDVEDEV, OCTOBER 30, 2009.


4 Mose 11 - Holy Bible [Ewe Bible 1913] - (4Mo 11)\nEye dukɔ la li liʋĩliʋi le Yehowa ŋu le fuwɔame ta Yehowa see; eye wòdo dɔmedzoe eye Yehowa na dzo dze aƒe le wo dome, eye asaɖa ƒe mlɔenu bi dzo.\nTete dukɔ la do ɣli na Mose, eye Mose ɖe kuku na Yehowa, enumake dzo la tsi.\nEye wona ŋkɔ afima be „dzobiƒe“, elabena Yehowa na dzo dze aƒe le wo dome.\nEye yakame, siwo le wo do me la, de asi nudzodzro me, tete Israel-viwo gafa avi gblɔ bena: Ameka gɔ̃e le lã na ge mi miaɖu hã?\nMieɖo ŋku tɔmelã, siwo míeɖuna le Egipte dzodzro, kpakple adzamatre, aɖiba, agumetaku, sabala kple gbegãdziwo dzi.\nAzɔ miaƒe veme ƒu; naneke mele afisia o, negbe mana sia ko kpɔm miele.\nMana la lolo abe xetsetsee ene, eye wòdzena abe Bedolion ene.\nEye dukɔ la kaka heyi efɔ ge le afisiafi; wogbãnɛ le te dzi, alo wotonɛ le to me, eye woɖanɛ le ze me hetsɔna tɔa tatali; evivina abe aboŋgo ene.\nNe zãmu dza ɖe asaɖa la me le zã me la, mana la hã dzana ɖe eme.\nMose se, alesi dukɔ la me toawo katã le avi fam le woƒe agbadɔwo nui. Eye Yehowa do dɔmedzoe, eye medze Mose hã ŋu o.\nAlo nyee fɔ dukɔ blibo sia ƒe fua? Eye nyee dzi wo, hafi nèle gbɔgblɔm nam be, matsɔ wo ɖe akɔ nu, abe alesi vitsɔla tsɔa vidzie ene, ayi anyigba, si ŋu nèka atam ɖo na wo fofowo la dzia?\nAfika makpɔ lã atsoe na dukɔ blibo sia? Elabena wole avi fam nam le gbɔgblɔm be: Na lã mí miaɖu!\nNye ɖeka nyemate ŋu atsɔ dukɔ blibo sia o, elabena wole kpeyem akpa.\nNenye alea nèle wɔ ye gee la, ekema wum zi ɖeka boŋ, nenye be, eve nunye; bena magakpɔ nye dzɔgbevɔ̃e teƒe o.\nTete Yehowa gblɔ na Mose bena: Ƒo Israel-ame tsitsi blaadreawo, amesiwo nènya be, wonye ame tsitsiwo le dukɔ la dome, eye wonye wo dzikpɔlawo la, nu ƒu, eye nakplɔ wo ava Mawu ƒe agbadɔ la gbɔ, eye woatsi tre ɖe gbɔwò le afima.\nMaɖi ava ƒo nu kpli wò le afima, eye maɖe gbɔgbɔ, si le dziwò la, ƒe ɖe ada ɖe wo dzi, bena woatso dukɔ la ƒe agba na wò ti, eye wò ɖeka matsɔe o.\nKe gblɔ na dukɔ la bena: Mikɔ mia ɖokui ŋu hena etsɔ; miakpɔ lã aɖu, elabena mieta avi ɖe Yehowa ƒe to me gblɔ bena: Ameka ana lã mi miaɖu? Eme nyo na mí le Egipte! Eyata Yehowa le lã na ge mi miaɖu.\nMenye ŋkeke ɖeka alo ŋkeke eve, ŋkeke atɔ̃ alo ŋkeke ewo alo ŋkeke blave koe miele eɖu ge o;\nboŋ ɣleti ɖeka sɔŋ, vaseɖe esime wòado alo ŋɔti me na mi, eye woazu ŋunyɔnu na mi; elabena mieɖo vlo Yehowa, si le mia dome, eye miefa avi nɛ bena; Nukata gɔ̃ míedzo le Egipte ɖo?\nMose ɖo ŋu bena: Dukɔ la dometɔ, siwo le afɔ zɔm, amesiwo dome mele la, le ame akpe alafa ade, eye nèle gbɔgblɔm be, yeana lã wo ɣleti ɖeka sɔŋ mahã?\nAlẽ alo nyie wole wuwu ge, hafi wòaɖe wo nu loo, alo ƒumelãwo katãe woaƒo ƒu, hafi wòaɖe wo nua?\nTete Yehowa gblɔ na Mose bena: Ɖe Yehowa ƒe asi to ɖe emea? Azɔ àkpɔe be, nye nya la le eme loo, alo mele eme o.\nEye Mose ɖo yi ɖagblɔ Yehowa ƒe nyawo na dukɔ la. Eƒo dukɔ la ƒe ame tsitsi blaadreawo nu ƒu, eye wòna woɖe to ɖe agbadɔ la godoo va kpe.\nTete Yehowa ɖi va le alilikpo me heƒo nu kplii, eye wòɖe gbɔgbɔ, si le edzi la, ɖe da ɖe ame tsitsi blaadreawo dzi, eye esi gbɔgbɔ la va wo dzi la, wode asi nyagbɔgblɔ me ɖi; gake wova dzudzɔ emegbe.\nKe ŋutsu eve tsi asaɖa la me, amesiwo dometɔ ɖeka ŋkɔ enye Eldad, eye evelia ŋkɔ nye Medad. Eye gbɔgbɔ la va woawo hã dzi, wode asi nyagbɔgblɔ me ɖi le asaɖa la me; elabena woŋlɔ wo ŋkɔwo, gake womeva agbadɔ la gbɔ o.\nTete ŋutsuvia ɖe ƒu du ɖagblɔ na Mose bena: Eldad kple Medad wode asi nyagbɔgblɔ me ɖi le asaɖa la me.\nEye Yosua, Nun vi, amesi nye Mose ƒe dɔla tso ɖekakpuime ke la, do ŋu be: Nye aƒetɔ Mose, gbe na wo!\nKe Mose ɖo ŋu nɛ bena: Wòe le ŋu ʋã ge ɖe nunyea? Oo, Yehowa mana eƒe gbagba nava dukɔ blibo la dzi, eye wòatrɔ zu Yehowa ƒe nyagblɔɖilawo dzro oa?\nEmegbe Mose kple Israel-ame tsitsiawo gbugbɔ yi asaɖa la me.\nTete Yehowa na yaa ɖe ƒo, eye wòlɔ tegliwo tso ƒu gome kɔ ɖe wo nɔewo dzi ƒo xlã asaɖa la godoo va kpe; wozɔ wo ŋu le go si me ŋkeke ɖeka, eye wozɔ wo ŋu le go keme me hã ŋkeke ɖeka, eye wokɔ tso anyigba ano abɔklugui eve.\nEye dukɔ la tso yi ɖafɔ tegliawo ŋkeke blibo la kple zã blibo la kpakple ŋkeke, si dze eyome hã; amesi fɔe ʋee ko la tɔ ade gomer ewo, eye wosia wo ƒo xlã asaɖa la godoo va kpe.\nLã la mekpɔ do le aɖu tame na wo wòahayi wo katã ɖu ge avɔ o, tete Yehowa do dɔmedzoe ɖe dukɔ la ŋu, eye Yehowa na do vɔ̃ɖia ɖe ɖo dukɔ la dome.\nEye wona ŋkɔ teƒe la bena „nudzrolawo ɖiƒe“, elabena afima woɖi dukɔ, si dzro nu la ɖo.\nEmegbe dukɔ la ho tso „nudzrolawo ɖiƒe“ heva Xazerot, eye wotsi Xazerot.\n4 Mose 11:1\n4 Mose 11:3\n4 Mose 11:8\n4 Mose 11:9\n4 Mose 11:10\n4 Mose 11:12\n4 Mose 11:13\n4 Mose 11:14\n4 Mose 11:16\n4 Mose 11:17\n4 Mose 11:18\n4 Mose 11:19\n4 Mose 11:20\n4 Mose 11:21\n4 Mose 11:22\n4 Mose 11:23\n4 Mose 11:24\n4 Mose 11:26\n4 Mose 11:27\n4 Mose 11:28\n4 Mose 11:29\n4 Mose 11:30\n4 Mose 11:31\n4 Mose 11:32\n4 Mose 11:33\n4 Mose 11:34\n4 Mose 11:35


Mateo 6 | Biblia Le Internet Dzi | Xexe Yeye Gɔmeɖeɖe (1984)\n6 “Mikpɔ mia ɖokui dzi nyuie be miagaɖe miaƒe dzɔdzɔenyenye afia le amewo ŋkume bene woakpɔ mi o; ne menye nenema o la, fetu aɖeke manɔ anyi na mi le mia Fofo si le dziƒowo la gbɔ o. 2 Eya ta ne èkpɔ nublanui na ame dahewo hele nu nam wo la, mègana kpẽ naɖi le ŋgɔwò, abe ale si alakpanuwɔlawo wɔna le ƒuƒoƒewo kple ablɔwo dzi, bene amewo nado wo ɖe dzi la ene o. Vavã mele egblɔm na mi be: Wole woƒe fetu blibo la xɔm xoxo. 3 Ke wò la, ne èkpɔ nublanui na ame dahewo le nu nam wo la, mègana wò miasi nanya nu si wɔm wò ɖusi le o, 4 bene wò nunana la nanɔ ɣaɣla; ekema Fofowò, si le nu kpɔm le ɣaɣlaƒe la, aɖo eteƒe na wò. 5 “Nenema kee ne miele gbe dom ɖa la, mele be mianɔ abe alakpanuwɔlawo ene o; elabena wolɔ̃a gbedodoɖa le tsitrenu le ƒuƒoƒewo kple mɔ gãwo ƒe dzogoewo dzi, bene amewo nakpɔ yewo. Vavã mele egblɔm na mi be: Wole woƒe fetu blibo la xɔm xoxo. 6 Ke wò la, ne èle gbe dom ɖa la, yi xɔwò me, eye ne ètu ʋɔa vɔ la, do gbe ɖa na Fofowò si le ɣaɣlaƒe la; ekema Fofowò si kpɔa nu le ɣaɣlaƒe la aɖo eteƒe na wò. 7 Gake ne miele gbe dom ɖa la, miganɔ nya ɖeka mawo ke gbɔgblɔ dzi, abe ale si dukɔwo me tɔwo wɔna ene o, elabena wosusuna be, le yewoƒe nya geɖe gbɔgblɔ ta la, woaɖo to yewo. 8 Eya ta migawɔ mia ɖokui abe woawo ene o, elabena Mawu, mia Fofo la, nya nu siwo le mia hiãm hafi mieva bianɛ gɔ̃ hã. 9 “Eya ta miawo mido gbe ɖa ale: “‘Mía Fofo si le dziƒowo, wò ŋkɔ ŋuti nakɔ. 10 Wò fiaɖuƒe nava. Wò lɔlɔ̃nu nava eme le dziƒo, kple anyigba dzi hã. 11 Na míaƒe abolo si asu mía nu egbe la mí; 12 eye tsɔ míaƒe fewo ke mí, abe ale si míawo hã míetsɔ ke ame siwo nyi fe le mía ŋu ene. 13 Eye mègakplɔ mí yi tetekpɔ me o, ke boŋ ɖe mí tso vɔ̃ɖitɔ la si me.’ 14 “Elabena ne mietsɔa amewo ƒe vodadawo kea wo la, mia Fofo si le dziƒo hã atsɔ ake mi; 15 gake ne mietsɔa amewo ƒe vodadawo kea wo o la, mia Fofo hã matsɔ miaƒe vodadawo ake mi o. 16 “Ne miele nu tsim le dɔdɔm la, midzudzɔ nublanuimoɖoɖo abe ale si alakpanuwɔlawo wɔna ene, elabena womedzraa woƒe mo ɖo o, bene amewo nakpɔ be yewole nu tsim le dɔdɔm. Vavã mele egblɔm na mi be: Wole woƒe fetu blibo la xɔm xoxo. 17 Ke wò la, ne èle nu tsim le dɔdɔm la, de ami ɖa me, eye nàfu mo, 18 bene amewo nagakpɔe be èle nu tsim le dɔdɔm o, negbe Fofowò si le ɣaɣlaƒe la ko; ekema Fofowò si le nu kpɔm le ɣaɣlaƒe la aɖo eteƒe na wò. 19 “Midzudzɔ nu xɔasiwo nu ƒoƒoƒu na mia ɖokui ɖe anyigba dzi, afi si agbagblaʋui kple ɣebia gblẽa nu le, eye fiafitɔwo dzea kpɔ va fia fi le. 20 Ke boŋ miƒo nu xɔasiwo nu ƒu na mia ɖokui ɖe dziƒo, afi si agbagblaʋui alo ɣebia megblẽa nu le o, eye fiafitɔwo medzea kpɔ va fia fi le o. 21 Elabena afi si wò nu xɔasiwo le la, afi mae wò dzi hã anɔ. 22 “Ameti la ƒe akaɖi ye nye ŋku. Eya ta ne wò ŋku nɔa nu ɖeka ŋu la, ekema wò ameti blibo la katã me akɔ; 23 gake ne ŋku vɔ̃ɖi le asiwò la, wò ameti blibo la katã me ado viviti. Ke ne kekeli si le mewò la nye viviti la, ekema viviti tsiɖitsiɖi ka gbegbee nye esi wòanye! 24 “Ame aɖeke mate ŋu anye kluvi na aƒetɔ eve o; elabena alé fu ɖeka, eye wòalɔ̃ evelia, alo alé ɖe ɖeka ŋu, eye mabu evelia ɖe naneke me o. Miate ŋu anye Mawu kple Kesinɔnuwo siaa ƒe kluviwo o. 25 “Esia tae mele egblɔm na mi be: Midzudzɔ dzimaɖitsitsi ɖe miaƒe luʋɔwo ŋu le nu si miaɖu alo nu si miano ŋuti, alo le miaƒe ŋutilãwo ŋu le nu si miado ŋuti. Ðe luʋɔ la mewu nuɖuɖu, eye ŋutilã la wu nudodo oa? 26 Milé ŋku ɖe dziƒoxewo ŋu nyuie, elabena womeƒãa nu alo ŋea nu, alo ƒoa nuwo nu ƒu ɖe nudzraɖoƒewo o; ke hã, mia Fofo si le dziƒo la nyia wo. Ðe miexɔ asi sãsãsã wu wo oa? 27 Mia dometɔ kae ate ŋu atsɔ abɔklugui ɖeka ƒe didime akpe eƒe agbenɔƒe le dzimaɖitsitsi ta? 28 Eye nu ka tae mietsi dzimaɖi le nudodo hã ŋuti ɖo? Misrɔ̃ nu tso dzogbenya siwo le gbedadaƒo gbɔ, ale si wole tsitsimee; womekpea fu alo trea ɖeti o; 29 gake mele egblɔm na mi be Salomo gɔ̃ hã, le eƒe ŋutikɔkɔe la katã me la, meɖo atsyɔ̃ de esiawo dometɔ ɖeka nu o. 30 Ke ne Mawu ɖoa atsyɔ̃ na gbe me numiemie si li egbe, eye etsɔ ko woatsɔe aƒu gbe ɖe dzokpo me nenema la, ɖe maɖo atsyɔ̃ na miawo ya geɖe wu oa, mi xɔse ʋɛ tɔwo? 31 Eya ta migatsi dzimaɖi gbeɖe agblɔ be, ‘Nu kae míaɖu?’ alo ‘Nu kae míano?’ alo ‘Nu kae míado?’ o. 32 Elabena nu siawo katã nye nu siwo yome dukɔwo nɔna vevie. Elabena mia Fofo si le dziƒo la nyae be miehiã nu siawo katã. 33 “Eya ta miyi edzi mianɔ fiaɖuƒe la kple Mawu ƒe dzɔdzɔenyenye dim gbã, eye woatsɔ nu bubu siawo katã akpe ɖe eŋuti na mi. 34 Eya ta migatsi dzimaɖi gbeɖe le etsɔ si gbɔna la ŋu o, elabena etsɔ si gbɔna la kple ye ŋutɔ ƒe dzimaɖitsitsiwoe. Ŋkeke ɖe sia ɖe ƒe vɔ̃ la sɔ gbɔ nɛ.


GBE BUBU Afrikaans Albanian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse German Hiligaynon Hungarian Igbo Indonesian Italian Japanese Korean Latvian Lithuanian Norwegian Polish Portuguese Romanian Russian Sepedi Setswana Slovak Slovenian Spanish Swahili Swedish Ukrainian\nETSO NYƆ! ƑE NUŊLƆLA SI LE TAIWAN GBƆ\n“Memlɔ anyi nɔ agbalẽ xlẽm le nye xɔ si le tuɖedzi asiekelia dzi me le Taipei, kasia akaɖiawo megava nɔ bibim nyuie o. Emegbe xɔa va nɔ ʋuʋum sesĩe. Ðeko wòwɔ abe ame dzɔtsu aɖee lé aƒe bliboa nɔ ʋuʋum ene. Mesi ge ɖe kplɔ̃ aɖe gɔme kaba elabena nusiwo nɔ gegem tso dzi nɔ anyigba dzem ƒe ɖiɖi na mevɔ̃ be dzisasrãa le ŋeŋe ge adze eme. Ðeko wòwɔ abe ɖe mele tɔtɔ ge o ene.”—Nyadzɔdzɔŋlɔla aɖe si le Taiwan.\nANYIGBAƲUƲU. Nya la ŋutɔ yɔyɔ ɖeɖe kura dea vɔvɔ̃ lãme na ame, eye ɖewohĩ èse nu tso alesi wòle dzɔdzɔm ŋɔdzitɔe le ŋkeke siawo me kabakaba ŋu. United States ƒe Anyigba Ŋuti Numekudɔwɔƒe ɖee fia be anyigbaʋuʋu gãwo dzɔ le ƒe 1999 me wòsɔ gbɔ wu xexlẽme si dzɔna wonya, eye amesiwo ku le wo me ƒe xexlẽme nye amesiwo kuna le mama dedie nu ƒe sia ƒe la ƒe teƒe eve.\nAnyigbaʋuʋu gãtɔ kekeake si dzɔ le ƒe 1999 me la dzɔ le Taiwan, afisi anyigbagãwo ƒe agbakawo va do go le. Ne woƒo wo katã nu ƒu la, teƒe 51 ye wode dzesi be wonye afisiwo anyigba ƒe agbakawo gbã alo fe tso tome le le Taiwan. Eyata mewɔ nuku o be anyigbaʋuʋu sue siwo ade 15,000 sɔŋ dzɔna le afisia ƒe sia ƒe. Gake wo dometɔ akpa gãtɔ nu mesẽna kura o, si na be womesea wo ŋkɔ o.\nSeptember 21, 1999, tɔa ya menɔ nenema o. Le zã ga 1:47 me la, anyigbaʋuʋu gã aɖe dzɔ le Taiwan, si nu sẽ ale gbegbe be Dukplɔla Lee Teng-hui yɔe be “sesẽtɔ kekeake si dzɔ kpɔ le ƒukpoa dzi le ƒe alafa me.” Sɛkɛnd 30 koe wòxɔ gake esi wodzidzee le Richter ƒe anyigbaʋuʋudzidzemɔ̃ dzi la, eɖo dzidzenu si nye 7.6. * Anyigbaa ʋuʋu wòde to gbɔ kilometa ɖeka ŋu vie ko, eye eƒe tomademade alea wɔe be wòʋuʋu nuwo sesĩe. Liu Xiu-Xia, amesi ƒe aƒe gogo afisi anyigbaʋuʋua gblẽ nu le wu, gblɔ be: “Nuwo ƒe ʋuʋu sesĩe nyɔm tso alɔ̃ me. Xɔmetsyɔ̃ɖonuwo ge, eye akaɖi si le dzisasrãa ŋu gɔ̃ hã ge gbã. Nyemete ŋu do go o elabena nu gegeawo kple glass gbagbãwo xe ʋɔtrua nu.” Huang Shu-Hong, si nye nyɔnu aɖe si anyigbaʋuʋua na wòge tso abati dzi, hã to nɔnɔme sesẽ bubu me. Egblɔ be: “Elektrikŋusẽ ƒe dɔwɔwɔ nu tso le vome, si wɔe be viviti do tsiɖitsiɖi. Mezɔ tukatuka do ɖe xexe va nɔ aƒelika siwo nɔ mɔ to gbɔ vaseɖe esime ŋu ke. Ðeko wòwɔ abe ɖe anyigba medzudzɔ ʋuʋu kpɔ o ene.”\nAlesi gbegbe anyigbaʋuʋua gblẽ nui dze ƒã le fɔŋli me. Xɔ siwo ade 12,000 sɔŋ, tso anyigbaxɔwo dzi va ɖo dziƒoxɔ gã siwo ŋu xɔnu vovovo le dzi, gbã. Esi afɔkua ŋu nya kaka la, ameɖela bibiwo tso dukɔ 23 me va Taiwan va kpe ɖe nutoa me lɔlɔ̃nu faa kpekpeɖeŋunalawo ŋu. Ame aɖewo gakpɔtɔ nɔ xɔgbagbãwo gɔme ɣemaɣi.\nGaƒoƒo 72 gbãtɔ siwo kplɔa anyigbaʋuʋu ƒe dzɔdzɔ ɖo me koŋue wokpɔa agbetsilawo le, gake le nudzɔdzɔ sia me la, ameɖelaawo ke ɖe nu wɔnuku aɖewo ŋu. Le kpɔɖeŋu me, wova ke ɖe ŋutsuvi ƒe ade vi aɖe ŋu le esi wòtsi xɔgbagbãwo gɔme gaƒoƒo 87 sɔŋ megbe. Eye le Taipei, esi dɔwɔlawo tsɔ mɔ̃ gãwo nɔ aƒe aɖe si nye tuɖedzi 12 ƒe xɔgbagbãawo lɔm ɖa la, kasia ɖekakpui aɖe do. Eya kple foa wotsi xɔgbagbãwo gɔme wòwu ŋkeke atɔ̃ eye wo ame evea siaa tsi agbe le nɔnɔme dziŋɔ sia me!\nGake nublanuitɔe la, menye amesiame ŋue wote ŋu ke ɖo o, eye ameɖelawo do go nu gbãdziname aɖewo. Le kpɔɖeŋu me, kpekpeɖeŋunaha aɖe ƒe ŋgɔnɔla fa konyi be: “Míese ɖevi aɖe nɔ avi fam gaƒoƒo enyie nye si. Gake avia va tɔ te.” Mlɔeba la, amesiwo ku le Taiwan ƒe agbɔsɔsɔ gbɔ 2,300 ŋu, eye nuvevi wɔ amesiwo wu 8,500.\nTenɔnɔ Ðe Anyigbaʋuʋua Megbe Nudzɔdzɔwo Nu\nWodze agbagba vevie di dzeƒe na ame akpe alafa geɖe siwo anyigbaʋuʋua na wozu aƒemanɔsitɔwo. Gbã la, amesiwo dzi afɔkua dzɔ ɖo medi be yewoagage ɖe xɔ me o. Gɔmesese le esia ŋu, elabena le ŋkeke ewo siwo kplɔ anyigbaʋuʋu gbãtɔa ɖo me la, anyigbaʋuʋu suesue siwo ade 10,000 kloe gadzɔ! Wodzidze wo dometɔ ɖeka le Richter ƒe anyigbaʋuʋudzidzemɔ̃ dzi be eɖo dzeside si nye 6.8, eye ewɔe be xɔ siwo gli xoxo la dometɔ geɖe mu.\nKe hã la, kpekpeɖeŋunadɔwo nɔ edzi yim. Ðokuisihabɔbɔ gbogbo aɖewo—siwo dome dutameɖehawo, Buddhatɔwo ƒe habɔbɔ si nye Tzu Chi, kple dzotsilawo nɔ—zã woƒe ɣeyiɣi kple aɖaŋu tsɔ wɔ kpekpeɖeŋunadɔae. Yehowa Ðasefowo hã wɔ kpekpeɖeŋunadɔa. Le Biblia ƒe aɖaŋuɖoɖo si le Galatiatɔwo 6:10 dzi wɔwɔ me la, taɖodzinu evee nɔ wo si. Wodi be (1) yewoana kpekpeɖeŋu amesiwo nye woƒe haxɔsetɔwo eye (2) yewoawɔ nyui na amesiame, siwo dome amesiwo melé woƒe dzixɔsewo me ɖe asi o hã le.\nKaka ŋkeke gbãtɔa nava yi la, Yehowa Ðasefowo te nuɖuɖu, tsi, agbadɔwɔvɔwo, kple nuɖamɔ̃ siwo woate ŋu azã le xexe tsɔtsɔ vɛ. Esi wònye telefon meganɔ dɔ wɔm o ta la, hamemegã siwo tso hame adeawo me le nuto siwo ŋu nu gblẽ le me wɔ ɖoɖo wodi wo nɔvi Ðasefowo kple woƒe ƒometɔwo kpakple woƒe Biblia-nusrɔ̃viwo hekpe ɖe ɖetsɔlemetɔwo ŋu. Wode dzi ƒo na Ðasefo siwo zu aƒemanɔsitɔwo be woaƒo ƒu ɖe teƒe ɖeka be woate ŋu akpɔ wo katã ƒe hiahiãwo gbɔ eye woate ŋu ake ɖe wo ŋu bɔbɔe. Dzikpɔla mɔzɔlawo kple Taiwan Alɔdze Kɔmiti me tɔwo va srã ƒuƒoƒo kple hame ɖesiaɖe kpɔ eye wode dzi ƒo na wo.\nAfɔ bubu si wogaɖee nye be wodzra aƒe kple Fiaɖuƒe Akpata siwo ŋu nu gblẽ le ɖo. Hame ɖesiaɖe ŋlɔ amesiwo hiã kpekpeɖeŋu ƒe ŋkɔwo. Eye le Nutome Xɔtukɔmiti ƒe mɔfiafia te la, woɖo lɔlɔ̃nu faa dɔwɔlawo ƒe hawo ɖa be woava gbugbɔ atrɔ asi le nuwo ŋu. Wowu dɔa nu le ɣleti ɖeka me le anyigbaʋuʋua megbe.\nYehowa Ðasefowo keke woƒe kpekpeɖeŋunanaa ɖe enu wòɖo wo havi siwo menye Ðasefowo o hã gbɔ. Le kpɔɖeŋu me, Ðasefowo va srã amesiwo nɔ kɔdzi kple avɔgbadɔwo me kpɔ eye wofa akɔ na wo. Wowɔ nyati si nye “Dzɔdzɔmefɔkuwo—Kpekpeɖeŋu Nana Viwò be Wòanɔ Te Ðe Enu” si wota ɖe June 22, 1996, Eŋlisigbe me Nyɔ! ƒe kɔpiwo hã ma na amewo. Ame geɖe kpɔ ŋudzedze ɖe nyatakaka sia xɔxɔ ŋu eye wodze exexlẽ gɔme enumake. Esi wolɔ nuwo le ʋumɔwo dzi vɔ la, Yehowa Ðasefowo ɖo ʋu siwo wodo agba na kple nuhiahiãwo ɖe tonyigbanuto siwo me anyigbaʋuʋua gblẽ nu le vevie.\nAmesiwo srɔ̃ Biblia nya be wogblɔe ɖi xoxoxo be “anyigbaʋuʋu ava teƒeteƒewo” wòanye dzesi na nuɖoanyi sia ƒe ŋkeke mamlɛawo. (Mateo 24:7) Gake Biblia na kakaɖedzi mí hã be eteƒe madidi o, le Mawu ƒe Fiaɖuƒe ƒe ŋutifafadziɖuɖua te la, ameƒomea maganɔ agbe le vɔvɔ̃ na dzɔdzɔmefɔkuwo me ake o. Le ɣemaɣi la, anyigba la anye paradiso ŋutɔŋutɔ.—Yesaya 65:17, 21, 23; Luka 23:43.\n^ mm. 6 Gake wodzidze anyigbaʋuʋu dziŋɔ si dzɔ le Turkey le August 1999 me be eƒe sesẽme nye 7.4, ke hã ewu ame gbogbo siwo ne mede ɖeke o la, ade Taiwan tɔa ƒe teƒe adre ya teti.\n[Nɔnɔmetata siwo le axa 27]\nYehowa Ðasefowo wɔ woƒe kpekpewo esime wonɔ avɔgbadɔwo me\nAnyigbaʋuʋua gblẽ lɔrimɔ geɖewo\n[Nɔnɔmetata Tsoƒe si le axa 28]\nAnyigbaʋuʋuwo ƒe sesẽme siwo wodzidze ŋlɔ ɖi le axa 26-8: Figure courtesy of the Berkeley Seismological Laboratory\nƉoe Ɖe Amewo Ɖoe Ɖe Amewo Anyigbaʋuʋu!\ng00 9/8 axa 26-28


Nu Ka Tae Maganɔ Agbe Ðo?\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Myanmar Nepali Norwegian Oromo Polish Portuguese Punjabi Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swedish Tagalog Tahitian Tamil Thai Tigrinya Tsonga Turkish Twi Ukrainian Urdu Vietnamese Xhosa Zulu\nDIANA * nye ɖetugbui si ƒe tagbɔ kɔ, edoa vivi ɖe ame ŋu eye wòwɔa xɔlɔ̃. Togbɔ be nɔnɔme lédziname siawo le Diana si hã la, seselelãme ɖefuname aɖe ɖe kpe nɛ si nana wòsena le eɖokui me be yemele ɖeke me o. Ɣeaɖewoɣi la, seselelãme sia ɖea fu nɛ ŋkekewo, kwasiɖawo kple ɣletiwo. Egblɔ be: “Ku dzroam gbe sia gbe. Mexɔe se be xexea me anya nɔ na amewo wu ne meku.”\n“Numekukuwo ɖee fia be ne ame ɖeka wu eɖokui la, ke ame 200 aɖewo ya tee kpɔ be yewoawu yewo ɖokuiwo eye ame 400 hã bu eŋu.”—THE GAZETTE, MONTREAL, CANADA.\nDiana gblɔ be yemawu ye ɖokui gbeɖe ya o. Gake ɣeaɖewoɣi la, menyaa nu si koŋ tae wòagayi edzi anɔ agbe ɖo o. Egblɔ be: “Medina vevie be afɔku aɖe nadzɔ ɖe dzinye maku. Ku va zu nye velia, ke menye nye futɔ o.”\nAme geɖe sena le wo ɖokuiwo me abe Diana ene, eye wo dometɔ aɖewo hã susui alo tee kpɔ be yewoawu yewo ɖokui. Ke hã, numekulawo gblɔ be le ame siwo tee kpɔ be yewoawu yewo ɖokui ƒe akpa gãtɔ gome la, menye ɖe wodi ŋutɔŋutɔ be yewoaɖe yewoƒe agbe ɖa o. Ðeko wodi be yewoatsi yewoƒe fukpekpewo nu. Kpuie ko la, wokpɔe be susu aɖe le yewo si si ta wòle be yewoawu yewo ɖokui ɖo. Eya ta nu si hiã koe nye be woakpe ɖe wo ŋu woakpɔe be susu aɖewo li siwo tae wòle be woayi edzi anɔ agbe.\nNu ka tae wòle be nàyi edzi anɔ agbe ɖo? Kpɔ susu etɔ̃ siwo tae la ɖa.\nALAKPANYA: Nuƒoƒo tso ameɖokuiwuwu ŋu alo nya ma yɔyɔ ɖeɖe dzaa gɔ̃ hã nana be amewo dina be yewoatee kpɔ.\nNYATEƑENYA: Nuƒoƒo tso ameɖokuiwuwu ŋu nana be ame si di be yeawu ye ɖokui la bua eƒe kuxia gbɔ kpɔnu bubuwo ŋu.\nNe mate ŋu atrɔ wò nɔnɔmea o hã la, nane li si nàte ŋu atrɔ.\nƉoe Ɖe Amewo Ɖoe Ɖe Amewo Nu Ka Tae Maganɔ Agbe Ðo?


“Gbugbɔgadzɔ nye nyateƒe matrɔmatrɔ, eye nyateƒee wònye be agbagbeawo dzɔ tso kukuawo me, eye be ame kukuwo ƒe luʋɔwo li.”—PLATO, HELA XEXEMENUNYALA, ƑE ALAFA 5 LIA DO ŊGƆ NA MÍA ŊƆLI, “SOCRATES” ƑE NYAWOE WÒGBLƆ.\n“Esi luʋɔ menɔa anyi ŋutilã manɔmee o, eye luʋɔ la menye ŋutilã o ta la, anɔ eme be ne edo tso ŋutilã aɖe me la, eyia bubu me.”—GIORDANO BRUNO, ITALY XEXEMENUNYALA, ƑE ALAFA 16 LIA MÍA ŊƆLI.\n“Naneke mekuna o: ɖeko amewo dzena abe ɖe woku ene . . . eye wonɔa nu siwo le edzi yim la kpɔm abe ɖe wole ekpɔm to fesre nu ene, elabena wole ŋutilã bubu me.”—RALPH WALDO EMERSON, AMERIKA HAKPANYAŊLƆLA, ƑE ALAFA 19 LIA MÍA ŊƆLI.\nÈBU ame si tututu nènye ŋu kpɔa? Ðe wòwɔ na wò kpɔ be yenɔ agbe kpɔ hafi gava dzɔa? Ne nenemae la, ke menye wò ɖekae o. Ɣedzeƒe kple Ɣetoɖoƒe dukɔwo me tɔwo bu biabia mawo ŋu tso blema ke. Ame siwo le agbagba dzem be yewoakpɔ ta na biabia siawo la dometɔ aɖewo trɔ ɖe gbugbɔgadzɔ ƒe dzixɔsea ŋu. Le dzixɔse sia nu la ne ame ku la, “luʋɔ” makpɔmakpɔ aɖe doa go tsoa eƒe ŋutilã me gagbugbɔdzɔna ɖe ŋutilã bubu me, etea ŋu nyea amegbetɔ bubu, lã, alo nu miemie gɔ̃ hã, zi ɖeka alo zi gbɔ zi geɖe.\nTogbɔ be ame aɖewo lɔ̃ ɖe dzixɔse sia dzi hã la, aleke míawɔ aka ɖe edzi nenye be enye nyateƒe? Nu kae Mawu ƒe Nya, Biblia, gblɔ tso nya sia ŋu? Gake gbã la, ele be míabia be, Afi kae dzixɔse sia dzɔ tso?\nAfi Kae Gbugbɔgadzɔ Ƒe Dzixɔsea Dzɔ Tso?\nŊutinyaŋlɔlawo kple agbalẽnyalawo gblɔ be Babilon, si nye blema dugã aɖe si wotso ƒe akpe eve kple edzivɔwo Do Ŋgɔ Na Mía Ŋɔli la me tɔwoe to luʋɔmakumaku ƒe dzixɔsea vɛ. Aƒetɔ Morris Jastrow, Jr., gblɔ le eƒe agbalẽ aɖe (The Religion of Babylonia and Assyria) me be, makumakunyenye ƒe dzixɔsea “nɔ vevie na Babilontɔwo ƒe nunɔlawo ŋutɔ.” Egblɔ kpee be: Babilontɔwo xɔe se be “ku nye tɔtrɔ tso agbe ƒomevi aɖe me yi bubu me.” Egagblɔ hã be: “Ðikeke mele eme o be, esi wòsesẽ na wo be woaxɔe ase be kukuawo nu yi tegbee tae woto nufiafia si nye be amegbetɔwo yia edzi nɔa agbe le nɔnɔme aɖe me tegbee la vɛ ɖo.”\nTo vovo na Babilontɔwo la, nufiafia si nye be luʋɔ la dona tsoa ŋutilã aɖe me yia bubu me la va nɔ mo dom ɖa le blema dukɔ bubuwo hã me. India xexemenunyalawo to nufiafia legbee aɖe si ku ɖe gbugbɔgadzɔ si nu metsona o ŋu, si wotu ɖe Karma ƒe se, si fia be nane gbɔe nu sia nu tsona la dzi. Hela xexemenunyala xɔŋkɔwo hã va lɔ̃ ɖe nufiafia sia dzi, si wɔe be ame geɖewo va xɔ edzi se.\nEgbea hãa, Ɣetoɖoƒe dukɔwo me tɔ geɖe va xɔ gbugbɔgadzɔ ƒe nufiafiaa dzi se. Ame xɔŋkɔwo kple sɔhɛwo va le dzidzɔ kpɔm ɖe Ɣedzeƒe-subɔsubɔhawo ƒe nufiafiawo kple kɔnuwo ŋu. Agbalẽ kple Internet dzi nyatakakadzraɖoƒe gbogbo aɖewo ƒoa nu tsoa vevienyenye si le agbe si wobe amewo nɔ kpɔ hafi gava dzɔ la ŋu. Amewo va le dzidzɔ kpɔm ɖe nu si woyɔ be tsãgbenɔnɔ ŋuti dɔdamɔnu ŋu le dukɔ geɖe me. Enye dɔdamɔnu si me wowɔa goloɖoɖo ŋu dɔ le, si me wogblɔna le be yewole agbe si amewo nɔ kpɔ la ŋuti nyawo zãm tsɔ le agbagba dzem be yewoase woƒe lãmesẽkuxiwo kple nɔnɔmewo gɔme.\nÐe Gbugbɔgadzɔ Ƒe Dzixɔsea Nye Nyateƒea?\nTogbɔ be gbugbɔgadzɔ ƒe dzixɔsea li tso blema ke hã la, egahiã kokoko be míakpɔ ŋuɖoɖo na biabia vevitɔ si nye, Nyateƒeea? Azɔ hã, Kristotɔwo adi be yewoanya nenye be dzixɔse sia wɔ ɖeka kple Biblia ƒe nufiafia. (Yohanes 17:17) Esi mía Wɔla, Yehowa Mawu, ye nye Agbedzɔƒe kple “Ame si ɖea nya ɣaɣlawo ɖe go” ta la, eyae ɖea agbe kple ku ŋuti nya siwo amegbetɔwo menya o la fiana. Eya ta míate ŋu aka ɖe ŋuɖoɖo siwo le eƒe Nya, Biblia, me la dzi.—Daniel 2:28; Dɔwɔwɔwo 17:28.\nNe míedzro Biblia me nyuie la, míakpɔ ŋuɖoɖo siwo tso Mawu gbɔ la bɔbɔe. Le kpɔɖeŋu me, 1 Mose 3:19 na míenya nya si Mawu gblɔ na Adam esi wo kple Xawa wogbe toɖoɖo Mawu. Egblɔ be: “Fifia ate wò, hafi nàkpɔ abolo aɖu, va se ɖe esime nàgatrɔ azu anyi, elabena eya mee woɖe wò tsoe. Anyi nènye, eye anyi ke nàgatrɔ azu!” Anyie wotsɔ wɔ Adam. Esi wòku la, egatrɔ zu anyi. Nya sia si me kɔ lae Mawu gblɔ. Eya ta ne ame ku la, megbugbɔdzɔna ame bubui o, ke boŋ enu yina. * Abe ale si ko dzoxɔxɔ nye fafa ƒe anyimanɔmanɔ, kuɖiɖi nye tsi ƒe anyimanɔmanɔ, eye kekeli nye viviti ƒe anyimanɔmanɔ ene la, ku hã nye agbemanɔmanɔ. Ne ame ku ko la, eku! Ðe nya sia gɔme sese mele bɔbɔe oa?\nEsia fia be susu bubu aɖewo tae amewo ɖoa ŋku nu si wosusu be enye agbe si yewonɔ kpɔ ŋuti nyawo dzi. Amegbetɔ ƒe ahɔhɔ̃ ƒe dɔwɔnawo le ŋutenɔɣiwo kple ŋutemanɔɣiwo siaa kpakple dɔ si atikewo alo afɔkuwo wɔna ɖe edzi la mele nyanya gobii ale o. Drɔ̃ewo kple tamesusu siwo nɔ te ɖe nyatakaka gbogbo siwo le ahɔhɔ̃a me dzi la tea ŋu dzena nu ŋutɔŋutɔ, si wɔnɛ be amewo susuna be ɖe wodzɔ vavã. Ɣeaɖewoɣi la, gbɔgbɔ vɔ̃wo toa vivimemɔnuwo dzi nana nu siwo medzɔ o la dzena abe ɖe wodzɔ ene.—1 Samuel 28:7-19.\nLe dzɔdzɔme nu la, amegbetɔwo dina be yewoanɔ agbe ahanya etsɔme. Ke afi kae didi sia tso? Eɖe dzesi be Biblia gblɔ tso Wɔlaa ŋu be: “[Ede] mavɔmavɔ dzi me na wo.” (Nyagblɔla 3:11) Eya ta enye amegbetɔwo ƒe dzimedidi be yewoanɔ agbe tegbee.\nNe mía Wɔla, Yehowa Mawu, de agbe tegbee nɔnɔ ƒe didi amegbetɔwo ƒe dziwo me la, ke esɔ be míakpɔ mɔ be afia ale si míawɔ akpɔ agbe mavɔ la mí. Biblia ɖe tameɖoɖo nyui si le Wɔlaa si be wòatsɔ agbe tegbee nɔnɔ le paradisonyigba dzi ayra amegbetɔ toɖolawo la fia. Mawu ƒe gbɔgbɔ ʋã hakpala Fia David wògblɔ be: “Ame dzɔdzɔewo anyi anyigba la dome, eye woanɔ edzi tegbee.” (Psalmo 37:29) Ame kukuwo ƒe tsitretsitsia nye Mawu ƒe tameɖoɖo mavɔa ƒe akpa vevi aɖe, eye wònye Biblia ƒe nufiafia veviwo dometɔ ɖeka.—Dɔwɔwɔwo 24:15; 1 Korintotɔwo 15:16-19.\nTsitretsitsia—Mɔkpɔkpɔ Vavã Si Li Na Kukuawo\nAme siwo wofɔ ɖe tsitre wogava nɔ agbe le anyigba dzi la ŋuti nya enyi siwo teƒe amewo kpɔ la le Biblia me. * Menye ɖe ame siawo ƒe luʋɔwo gbugbɔgadzɔ ɖe ŋutilã bubuwo me o, ke boŋ ɖe wofɔ wo ɖe tsitre. Woƒe ƒometɔwo kple xɔlɔ̃wo kpɔ wo dze sii enumake. Medzɔ kpɔ gbeɖe be ƒometɔwo va nɔ ŋku lém ɖe vidzĩ siwo le kpuiƒe kple adzɔge la ŋu kpɔ be yewoƒe ame vevi si ku la ƒe luʋɔe gbugbɔgadzɔ ɖe wo dometɔ aɖe me hã o.—Yohanes 11:43-45.\nEfaa akɔ na mí be Mawu ƒe Nyaa ɖee fia be woafɔ ame siwo ku la dometɔ akpa gãtɔ ɖe tsitre le ame kukuwo ƒe tsitretsitsia me le Mawu ƒe xexe yeye, si ava xɔ ɖe xexe vɔ̃ɖi sia teƒe kpuie la me. (2 Petro 3:13, 14) Fifia la, ame biliɔn geɖe ƒe nu le Yehowa Mawu, ame si seɖoƒe mele eƒe ŋkuɖoɖonudzi ƒe ŋutete ŋu o, eye wòɖoa ŋku ɣletiviwo katã ƒe ŋkɔ gɔ̃ hã dzi la, ƒe susu me! (Psalmo 147:4; Nyaɖeɖefia 20:13) Ne eva fɔ ame siawo ƒe tɔgbuitɔgbuiwo ɖe tsitre le eƒe xexe yeyea me la, woava nya dzidzime si me wodzɔ tso, eye woadze si wo tɔgbuiwo. Etsɔme nyui dodzidzɔname ka gbegbee nye esi le ŋgɔ!\n^ mm. 13 Ne èdi be yeaxlẽ nu geɖe tso nya sia ŋu la, kpɔ agbalẽ si nye Nuka Tututue Nye Biblia ƒe Nufiafia? ƒe ta 6 lia, “Afikae Ame Kukuwo Le?” Yehowa Ðasefowoe tae.\n^ mm. 18 Tsitretsitsi enyi siwo ŋuti nya woŋlɔ ɖi la dze le 1 Fiawo 17:17-24; 2 Fiawo 4:32-37; 13:20, 21; Luka 7:11-17; 8:40-56; Yohanes 11:38-44; Dɔwɔwɔwo 9:36-42; 20:7-12. Ne èle tsitretsitsi ŋuti nya siawo xlẽm la, de dzesi ale si ɖasefo geɖe kpɔ wo teƒee. Tsitretsitsi asiekelia ku ɖe Yesu Kristo ƒe fɔfɔ ŋu.—Yohanes 20:1-18.\nMɔkpɔkpɔ Si Nyo Wu\nLe esi nànɔ te ɖe dzixɔse siwo gɔme menya sena o dzi ate kpɔ be yeaɖe nu siwo nèsusu be wodzɔ va yi gɔme teƒe la, ɖe manyo ŋutɔ be nàdi ɣeyiɣi adzro nu si Biblia fia ku ɖe tsitretsitsia ŋu boŋ oa? Esia ana nàkpɔ ŋuɖoɖo vavã na wò nyabiasewo fifia, eye wòafa akɔ na wò geɖe le blanuiléɣiwo.\nLe kpɔɖeŋu me, Theodore lé blanui ŋutɔ esi srɔ̃a Rosemarie si wo kplii wonɔ anyi ƒe 44 la ku. Egblɔ be: “Meka ɖe edzi bliboe be Rosemarie le dedie, elabena Yehowa aɖo ŋku edzi. Kpeɖodzi sẽŋu siwo le Biblia ŋuti nya siwo ku ɖe tsitretsitsia ŋu kple ame geɖe siwo kpɔ wo teƒe la na metsɔ kakaɖedzi le mɔ kpɔm na ɣeyiɣi si me Yesu agblɔ abe ale si wòwɔe le Lazaro gome ene be: ‘Rosemarie lee, do va!’”\nCostas kple Maria se veve ŋutɔ esi wo vinyɔnuvi si xɔ ɣleti 20 la ku le dɔ aɖe si wodzi kplii la ta. Maria gblɔ be: “Mía vi Evi ƒe kua te ɖe mía dzi ŋutɔ. Tso ekema dzi la, míeva nya ale si gbegbe fukpekpe kple ku venae hegase tsitretsitsia gɔme ɖe edzi wu. Míeva de asixɔxɔ mawunyakpukpuiwo abe Yesaya 33:24; 35:5, 6; kple Nyaɖeɖefia 21:4, 5 ene ŋu ŋutɔ! Ɛ̃, Yehowa nye Fofo lɔ̃ame vavã, elabena ena tsitretsitsi ƒe mɔkpɔkpɔ si ŋu kakaɖedzi le la su mía si.”\nŊuɖoɖo siwo Biblia na ku ɖe agbe kple ku ŋu la tso mía Wɔla la gbɔ tẽe. Etsɔmemɔkpɔkpɔ si ŋu kakaɖedzi le la ate ŋu asu asiwò abe ale si wònɔ le Theodore, Costas, kple Maria ene gome ne ètu wò mɔkpɔkpɔa ɖe gɔmeɖoanyi si nye Mawu ƒe Nya, si le abe agakpe ene la dzi. Mawu ƒe Nyaa mate ŋu aka aʋatso gbeɖe o!—Tito 1:2.


MATEO 25 AKP - “I ɔwi gɔmɔ ame ne, Ɣaa sigarakaɖekɔ̃ - Bible Search\nYesu Ɔpɛ Igbã I Mabitɛ Iweo Iso.\n1“I ɔwi gɔmɔ ame ne, Ɣaa sigarakaɖekɔ̃ aase lɛ ngbe. Ɔwi ɔwɛ̃ ame ne, mabitɛ iweo mawɛ̃ ɔsu ma sikaniɛ sɔ maasarɛgu ɔrɛrɛ̃ ɔwɛ̃ gɔ nto ɔkɔ ɔrɔ̃go. 2Mabitɛ iweo magbe ame ne, iru ɖe madzimifɔ fiɛ iru ana ɖe manɔgbadze. 3Madzimifɔ ɔsu ma sikaniɛ, ɣɛɛ maisu nnɔĩ mabua i sikaniɛ iso. 4Manɔgbadze ɣɛɛ ne, mato nnɔĩ i abui ame mabua i mmɛ mpia i ɔkaniɛ ame iso. 5Gɔ ɔrɔ̃go kɔdze ɔgbikama ku iba ɔso ne, mabitɛ ɔtsɛ sirɛ itua kere ne marɛ sirɛ ne.\n6“Lɛ kasɛ̃ ndɛ̃ ne, kulu ɔsia sɔ, ‘Ɔrɔ̃go kɔdze ɔɔba ɔ̃abo ne miba miasarɛgu wũ!’\n7“Mabitɛ iweo ɔɖuɖu ɔta, ne mayara ma sikaniɛ ne. 8Ne madzimifɔ to maɣere manɔgbadze sɔ, ‘Mitã bo mi nnɔĩ kɛkɛĩ alasɔ bo sikaniɛ ka sinyi.’\n9“Ne manɔgbadze ɔɣere ma sɔ, ‘Ooɣo! Bo nnɔĩ iibaɣo bo gu mi inyɔ ne mikɛlɛ mma nto marɔdɛ̃ kɔrɛ miaɣa.’\n10“Ku marui kere ne, ɔrɔ̃go kɔdze ɔba ɔ̃abo. Mabitɛ iru ma nɣɛ masia wũ ɔsiai wũ makɛlɛ ɔrɔ̃go kakɔkɔ̃ kere ne masɛ̃ kayogodɔ̃ ne.\n11“Ne kama ne, mabitɛ dzimifɔ iru mamɔ ɔba maabo, ne makpere sɔ, ‘Tete! Tete! Sese bo!’\n12“Ne ɔrɔ̃go kɔdze ɔtã ma mmuai sɔ, ‘Ooɣo! Loiɣe mi!’ ”\n13Ne Yesu ɔwirigu ma igbã sɔ, “Ne ɔso midzuɛ̃ so alasɔ miiɣe iyi ɣee ɔwi gɔ ame loaba.\nKumɛgɔ Boala Ara Wa I Ɣaa Ɔsu Ɔpia Bo I Nrɔɔ̃ Ame Kukaakɔ.\n14“Ɔwi gɔmɔ ame ne, Ɣaa sigarakaɖekɔ̃ aase lɛ ngbe. Ɔwi ɔwɛ̃ ame ne, ɔrɛrɛ̃ ɔwɛ̃ to ɔkɛlɛ ɔri dzoroa, ne ɔso ɔkpere ɔ̃ maɖabo ɔsu ɔ̃ karana ɔpia ma i nrɔɔ̃ ame. 15Ɔtã ma ɔbiara i ma ɔle kanya. Ɔwɛ̃ ne, ɔtã wũ sikã sikoto iru, ɔwɛ̃ ana ikoto inyɔ fiɛ ɔwɛ̃ ana ɔkoto ɔwɛ̃ fiɛ ɔrui ɔkɛlɛ ɔri. 16Ɔɖabo gɔ lofɔ ikoto iru ɔkɛlɛ ɔsɛ ɔ̃afinikira nrɔɔ̃ i ɔ̃ sikã iso ɔna ikoto iru mama ɔsia i iso. 17Ngbɔ ame ngɔ lofɔ ikoto inyɔ ana ɔsɛ ɔ̃ana ikoto inyɔ ɔbua ne. 18Ɣɛɛ ɔɖabo gɔ lofɔ ɔkoto ɔwɛ̃ ne, ɔkɛlɛ ɔsɛ ɔ̃akuri iwo ɔsu makɔse sikã ɔkɔla.\n19“Ayi gbodzoo kama ne, makɔse ɔba sɔ si ɔba ɔ̃akigu ma i siko ame ɔnyɔ nnɛ maɔna masia. 20Ɔɖabo gɔ lofɔ sikã ikoto iru ɔsu sikoto iru nɛ ɔna ɔsia i iso ɔbɔ. Ɔɣere makɔse sɔ, ‘Tete, sikã ikoto iru atã me ɣɛɛ loɔna ikoto iru mama lobua iso.’\n21“Makɔse ɔɣere wũ sɔ, ‘Ɖafe, ɔɖabo sɛɛ gu nukuarese aɖe! Gɔ aɖe ɔnukuare i ara kosoi ame ɔso ne, loasu ara siare lopia i fɔ nrɔɔ̃ ame. Ba nagu me isoɣɔ!’\n22“Ɔɖabo gɔ matã sikã ikoto inyɔ ana ɔba ɔ̃abo, ne ɔɣɛ sɔ, ‘Tete, sikã ikoto inyɔ iɖe atã me, ɣɛɛ ne, nyɔ, loɔna ikoto inyɔ losia i iso.’\n23“Makɔse ɔɣere wũ sɔ, ‘Ɖafe, ɔɖabo sɛɛ gu nukuarese aɖe. Kumɛgɔ aɖe ɔnukuare i ara kosoi ame ɔso ne, loasu ara siare lopia-ɔ i nrɔɔ̃ ame. Ba nagu me isoɣɔ!’\n24“Ne ɔɖabo gɔ matã sikã ɔkoto ɔwɛ̃ ana ɔba ɔ̃abo ne. Ɔɣɛ sɔ, ‘Tete, loɣe sɔ ɔturi gɔ itɔ̃me mba ɔle aɖe. Asɛ asu aɖera i ngbegɔ aikpɛ̃, fiɛ asɛ asa ɔraɖui kanya i ngbegɔ aisa ɔraɖui. 25Ne ɔso gɔ loto lonigã-ɔ ɔso ne, lokuri karɔ̃ losu fɔ sikã lobiara. Nya fɔ sikã i ngbe!’\n26“Ne makɔse ɔfɔ kanya sɔ, ‘Ɔɖabo lalaa gu dãdze aɖe. Aɣe sɔ nsɛ losu aɖera i ngbegɔ loikpɛ̃ fiɛ nsɛ losa ɔraɖui kanya i ngbegɔ loisa ɔraɖui? 27Iyɔ be ɔso fiɛ aisu wũ sikã asɛ aasɛ i sikã kakɔlakɔ̃ sɔ si loba ne, loasɛ loafɔ sɛ̃ ku kusia?’\n28“Ne ɔ̃ ɔkɔse ɔɣɛ sɔ, ‘Mimɔɛ̃ sikã mifɔ i ɔ̃ kɔrɛ misu mitã ngɔ mba ikoto iweo.’ 29Alasɔ ɔbiara gɔ mba ira ne, maatã wũ mabua ɔna isi gbodzoo, ɣɛɛ ngɔ nna kuira ne, kɛkɛĩ gɔ ame ɔba ne, maamɔɛ̃ mafɔ wũ iso. 30Ɔɖabo gɔ nna kusia kukuwɛ̃ i ngbe ɣɛɛ ne, mifuĩdza wũ mipia i idududu ame ngbegɔ i kaku gu arɔĩ iɖo ikpa pia.\nƆturi Awune Ɔbi Loaɣɛgu Kayiiso Ɔɖuɖu Atɔ̃me.\n31“Ɔwi gɔ i Ɔturi Awune Ɔbi aaba lɛ igara gu ɔ̃ makpabo ne, ɔto ɔ̃asɛ i ɔ̃ sigaraiyara iso. 32Fiɛ kayiiso maturi ɔɖuɖu aaya i ɔ̃ katɔ̃. Mmɔ ɔ̃aɣɛ ma ame lɛ kumɛgɔ i ngɔ nto ɔɣedza masɛrɛ sɛ ɔɣɛ kutepuĩ gu masɛrɛrerɔ̃ ame ne. 33Ɔto ɔ̃atã maturi bɔlɔlɔa ɔya i ɔ̃ kuɖearɔ̃ iso fiɛ malalaa ana aaya i ɔ̃ kubena iso.\n34“Ne igara aaɣere mma nɣɛ wũ i kuɖearɔ̃ iso sɔ, ‘Miba, mi ma i Tete ɔtã isobuɛ, miba miabo i sigarakaɖekɔ̃ ga maledza masɛ mi ta kayi karɔ̃kasɛkɔ̃ ame. 35Alasɔ kukã ɔkpɛ̃ me, mitã me aɖera, ɔme ɔkore me, mitã me ndu lonɛ, loɖe ɔfɔ lobo mi, mifɔ me. 36Minya me losɛ isɔ̃, mitã me arapia, gɔ lonyɛ ne, minyɔ me iso fiɛ gɔ mamɔɛ̃ me marara i iyo ne, miba minyɔ me.’\n37“Mmɔ i maturi bɔlɔlɔa aakarɛ wũ sɔ, ‘Bosate, ku mme ɔwi bonya-ɔ sɔ kukã to-ɔ botã-ɔ aɖera ɣee ɔme ɔkore-ɔ botã-ɔ ndu? 38Ku mme ɔwi bonya-ɔ aɖe ɔfɔ aba bo kɔrɛ fiɛ bofɔ-ɔ ɣee asɛ isɔ̃ botã-ɔ arapia? 39Ku mme ɔwi bonɔ sɔ ato anyɛ boba boaya-ɔ ɣee mamɔɛ̃-ɔ marara i iyo boba boaya-ɔ?’\n40“Mmɔ i igara aatã ma mmuai sɔ, ‘Ira biara nɛ miabara mitã manyii ma loire kuira i ngbe ne, mme mibara mitã.’\n41“Ne ka ɔ̃aɣere mma i ɔ̃ kubena iso sɔ, ‘Mirui me i kɔrɛ mi ma i Ɣaa ɔgbarĩ. Mikɛlɛ itɔkpe nɛ mapia masɛ Ɔbosam gu ɔ̃ makpabo fiɛ iisɛ inyi ame! 42Alasɔ kukã ɔkpɛ̃ me, miitã me aɖera, ɔme ɔkore me, miitã me ndu. 43Loba loabo mi lɛ ɔfɔ, ɣɛɛ miifɔ me, losɛ isɔ̃ miitã me arapia. Nto lonyɛ, miinyɔ me iso mamɔɛ̃ me marara i iyo miiba mianyɔ me.’\n44“Mmɔ maakarɛ wũ sɔ, ‘Bosate, ku mme ɔwi bonya sɔ kukã ɣee ɔme ɔkore-ɔ ɣee aɖe ɔfɔ ɣee asɛ isɔ̃ ɣee ato anyɛ ɣee arɛ i iyo fiɛ boibuai-ɔ?’\n45“Ne igara aatã ma mmuai sɔ, ‘Nto loɣere mi sɔ ira biara nɛ misɛ̃ sɔ miito mibara mitã manyii ma loire kuira i ngbe ne, mme miibara mitã!’\n46“Mmagbe ne, maakɛlɛ ngbegɔ inyɛwe iibaro inya fiɛ maturi sɛɛ ne, maakɛlɛ isoɣɔ nɛ loibaro inya ame.”


Dɔwɔwɔwo 19 | Biblia Le Internet Dzi | Xexe Yeye Gɔmeɖeɖe (1984)\n19 Emegbe esi Apolo nɔ Korinto la, Paulo va Efeso, gake meto ƒutamɔ o, eye wòkpɔ nusrɔ̃la aɖewo; 2 eye wòbia wo be: “Esi miezu xɔsetɔwo la, miexɔ gbɔgbɔ kɔkɔe laa?” Wogblɔ nɛ be: “Ne gbɔgbɔ kɔkɔe aɖe li hã la, míese eŋu nya gɔ̃ hã kpɔ o.” 3 Eye wògabia be: “Ekema nu ka mee wonyrɔ mi ɖo?” Wogblɔ be: “Ðe Yohanes ƒe nyɔnyrɔnana la me.” 4 Paulo gblɔ be: “Yohanes nyrɔ amewo wònye dzesi na dzimetɔtrɔ, eye wògblɔ na wo be woaxɔ ame si gbɔna le ye yome, si nye Yesu, la dzi ase.” 5 Esi wose esia la, wona wonyrɔ wo le Aƒetɔ Yesu ƒe ŋkɔ la me. 6 Eye esi Paulo da eƒe asiwo ɖe wo dzi la, gbɔgbɔ kɔkɔe la va wo dzi, eye wote gbegbɔgblɔ bubuwo dodo henɔ nya gblɔm ɖi. 7 Wo katã woanɔ ŋutsu wuieve. 8 Evaa ƒuƒoƒea, eye wòtsɔ dzideƒo ƒo nui ɣleti etɔ̃ sɔŋ, eye wònɔ nu ƒom henɔ agbagba dzem be yeatrɔ woƒe susu ɖe Mawu fiaɖuƒe la ŋu. 9 Gake esi wo dometɔ aɖewo sẽ dzi me, eye womexɔe se o, eye wonɔ nya manyomanyo gblɔm ɖe Mɔ La ŋu le ameha gã la ŋkume la, edzo le wo gbɔ, eye wòɖe nusrɔ̃laawo ɖa le wo dome, eye wònɔ nu ƒom le Tirano ƒe sukuxɔ la me gbe sia gbe. 10 Enɔ esia wɔwɔ dzi ƒe eve sɔŋ, ale be ame siwo katã le Asia nutoa me la se Aƒetɔ la ƒe nya la, Yudatɔwo kple Helatɔwo siaa. 11 Eye Mawu yi edzi nɔ ŋusẽdɔ wɔnukuwo wɔm to Paulo ƒe asi dzi, 12 ale be wotsɔa eƒe takuviwo kple akɔtawuiwo yina na dɔnɔwo, eye dɔléleawo dzona le wo dzi, eye gbɔgbɔ vɔ̃wo doa go. 13 Gake Yudatɔ aɖewo, siwo nɔ tsatsam tso du me yi du me, siwo nyaa gbɔgbɔ vɔ̃wo doa goe la, hã yɔ Aƒetɔ Yesu ŋkɔ ɖe ame siwo me gbɔgbɔ vɔ̃wo nɔ la dzi, gblɔ be: “Mele gbe ɖem na mi le Yesu si Paulo ɖea gbeƒãe la ƒe ŋkɔ me.” 14 Ke Yudatɔ aɖe, si nye nunɔlawo ƒe tatɔ, si ŋkɔe nye Skeva la, ƒe viŋutsu adre ye nɔ nu sia wɔm. 15 Gake gbɔgbɔ vɔ̃ la ɖo eŋu gblɔ na wo be: “Menya Yesu, eye medze si Paulo; gake ame kawoe miawo ya mienye?” 16 Ale ame si me gbɔgbɔ vɔ̃a le la dzo dze wo dzi, eye wòkpe wo dzi ɖekaɖeka, eye wòɖu wo dzi, eye wòde abi wo ŋu, ale be wosi dzo le aƒe ma me amamae. 17 Amewo katã se nya sia, Yudatɔ kple Helatɔ siwo nɔ Efeso la siaa; eye vɔvɔ̃ dze wo katã dzi, eye woyi edzi nɔ Aƒetɔ Yesu ƒe ŋkɔ la dom ɖe dzi. 18 Eye ame siwo va zu xɔsetɔwo la dometɔ geɖewo vana ʋua woƒe nuwɔnawo me hegblɔa wo le dutoƒo. 19 Ɛ̃, akunyawɔlawo dometɔ gbogbo aɖewo tsɔ woƒe agbalẽwo katã vae, eye wotɔ dzo wo le amewo katã ŋkume. Eye wobu woƒe home, eye wokpɔe be ede klosalo akpe blaatɔ̃. 20 Ale Yehowa ƒe nya la yi edzi nɔ tsitsim henɔ ŋusẽ kpɔm. 21 Ke esi wowu nu siawo nu vɔ la, Paulo ɖoe le eƒe gbɔgbɔ me be, ne yeyi ɖato Makedonia kple Axaya vɔ la, yeazɔ mɔ ayi Yerusalem, hegblɔ be: “Ne meɖo afi ma la, ele be mayi aɖakpɔ Roma hã ɖa.” 22 Eya ta edɔ ame siwo nɔ kpekpem ɖe eŋu la dometɔ eve, siwo nye Timoteo kple Erasto, ɖe Makedonia, gake eya ŋutɔ gatsi Asia nutoa me hena ɣeyiɣi vi aɖe. 23 Menye zitɔtɔ vi aɖee va le Mɔ La ŋu le ɣeyiɣi ma tututu me o. 24 Elabena ŋutsu aɖe si ŋkɔe nye Demetrio, si nye klosalonutula la, tsɔa klosalo wɔa Artemis ƒe trɔ̃xɔ suewo, si na be menye viɖe vi aɖee aɖaŋudɔwɔlawo kpɔna tso eme o; 25 eye wòƒo woa kple ame siwo wɔa dɔ sia ƒomevi la nu ƒu, eye wògblɔ be: “Ŋutsuwo, mienya nyuie be dɔwɔɖui siae na míele dzidzedze kpɔm. 26 Eye miekpɔe, eye miesee hã, be menye Efeso ɖeɖe koe Paulo sia na ameha gã aɖe xɔ edzi se, hetrɔ woƒe susu le o, ke Asia nuto blibo la katã kloe mee, eye wòle gbɔgblɔm be menye mawuwoe esiwo wotsɔ asi wɔ la nye o. 27 Gawu la, afɔku li be menye míaƒe dɔwɔɖui sia ɖeɖe koe wogbɔna gbɔ ɖi gee o, womegagbɔna mawunɔ gã Artemis ƒe gbedoxɔa hã bu ge ɖe naneke me o, eye eƒe atsyɔ̃ si Asia nuto blibo la katã kple anyigba dzi tɔwo katã subɔna la hã ava zu nu gbɔlo.” 28 Esi ŋutsuawo se nya sia, eye woyɔ fũu kple dɔmedzoe la, wote ɣlidodo nɔ gbɔgblɔm be: “Efesotɔwo ƒe Artemis lae nye gã!” 29 Ale zi tɔ le du blibo la katã me, eye wo katã wotsɔ tame ɖeka ƒu du yi fefewɔƒe la, eye wokplɔ Gayo kple Aristarxo, Makedoniatɔ, siwo nye Paulo hati mɔzɔlawo, la yi sesẽe. 30 Paulo ŋutɔ hã nɔ didim be yeayi ameha la dome, gake nusrɔ̃lawo meɖe mɔ nɛ o. 31 Azãwo kple hoʋiʋliwo dzi kpɔlawo dometɔ aɖewo kura gɔ̃ hã, siwo wɔa nu ɖe eŋu nyuie la, dɔ ame ɖe egbɔ, eye wote kukuɖeɖe nɛ be wòagatsɔ eɖokui ade afɔku me ava fefewɔƒea o. 32 Nya lae nye be, ame aɖewo nɔ ɣli dom be ale, eye bubuwo hã be ale; elabena zi tɔ le ƒuƒoƒe la, eye wo dometɔ akpa gãtɔ menya susu si ta wova ƒo ƒu ɖo o. 33 Eya ta wokplɔ Aleksandro do goe le ameha la dome, eye Yudatɔwo tu asii do ɖe ŋgɔ; eye Aleksandro wɔ asi na wo henɔ didim be yeaʋli ye ɖokui ta le ameawo ŋkume. 34 Gake esi wokpɔe dze sii be Yudatɔe wònye la, wo katã wonɔ ɣli dom anɔ gaƒoƒo eve sɔŋ be: “Efesotɔwo ƒe Artemis lae nye gã!” 35 Esi mlɔeba dudzikpɔla la na ameha la zi ɖoɖoe la, egblɔ be: “Efesotɔwo, ame kae le xexe sia me, si menya be Efesotɔwo ƒe du lae nye Artemis gã la kple nɔnɔmetata si ge tso dziƒo la ƒe gbedoxɔ dzi kpɔla o? 36 Eya ta esi ame aɖeke mate ŋu atsi tsitre ɖe nya siawo ŋu o ta la, esɔ be miadze akɔ anyi, eye miagawɔ naneke tamemabumabutɔe o. 37 Elabena miekplɔ ŋutsu siawo vae, ame siwo menye gbedoxɔmedzodalawo alo busunyagblɔlawo ɖe míaƒe mawunɔ la ŋu o. 38 Eya ta ne nya aɖe le Demetrio kple aɖaŋudɔwɔla siwo le eŋu la si ɖe ame aɖe ŋu la, nyadrɔ̃gbewo li, eye nutomegãdziɖulawo hã li; mina woatsɔ wo nɔewo nutsonyawo avae. 39 Gake ne nu bubu aɖe dimee miele la, ekema ƒuƒoƒe si le se nu lae atso nya me le eŋu. 40 Elabena afɔku li be, woate ŋu atsɔ nya ɖe mía ŋu be míehe zitɔtɔ va dua me le nya si dzɔ egbea ta, eye nya aɖeke meli si míate ŋu atsɔ aɖe mía ɖokui nu, le zitɔtɔ manyatalenu sia ŋuti o.” 41 Eye esi wògblɔ nya siawo la, ena ƒuƒoƒo la kaka.


Mateo 16 | Biblia Le Internet Dzi | Xexe Yeye Gɔmeɖeɖe (1984)\n16 Farisitɔwo kple Zadukitɔwo va egbɔ le afi sia, eye be woatee akpɔ la, wobiae be wòawɔ dzesi aɖe tso dziƒo yewoakpɔ. 2 Eɖo eŋu na wo gblɔ be: “[[Ne fiẽ le ɖoɖom la, miegblɔna be, ‘Xexea me le kɔkɔ ge, elabena dziŋgɔli biã’; 3 eye le ŋdi la, miegblɔna be, ‘Vuvɔ awɔ, eye tsi adza egbea, elabena dziŋgɔli biã, eye wòxe litii.’ Mienyaa nu si dziŋgɔli ƒe nɔnɔme fiana, gake mienya nu si ɣeyiɣiawo ƒe dzesiwo ya fia o.]] 4 Dzidzime vɔ̃ɖi wɔahasi aɖe yi edzi le dzesi dim, gake womele dzesi aɖeke na gee o, negbe Yona ƒe dzesi la ko.” Ale wògblẽ wo ɖi hedzo le wo gbɔ. 5 Ke nusrɔ̃lawo tso ƒua yi go kemɛ dzi, eye woŋlɔ be wometsɔ abolo ɖe asi o. 6 Yesu gblɔ na wo be: “Mina miaƒe ŋkuwo nanɔ ʋuʋu, eye minɔ ŋudzɔ ɖe Farisitɔwo kple Zadukitɔwo ƒe amɔwɔʋãnu la ŋu.” 7 Eya ta wode asi elélekpɔ me le wo nɔewo dome gblɔ be: “Míetsɔ abolo aɖeke ɖe asi o.” 8 Esi Yesu nya esia la, egblɔ be: “Nu ka tae miele nya sia lém kpɔ le mia nɔewo dome, le esi abolo aɖeke mele mia si o ta? Mi xɔse ʋɛ tɔwo! 9 Ðe miekpɔ dze si nu haɖe oa, alo ɖe mieɖo ŋku abolo atɔ̃ siwo metsɔ nyi ame akpe atɔ̃, kple kusi ale si nu miefɔ la dzi oa? 10 Alo abolo adre siwo metsɔ nyi ame akpe ene, kple kusi gã si nu miefɔ la oa? 11 Aleke wɔ miese egɔme be menye abolo ƒe nya gblɔm menɔ na mi o? Gake mikpɔ nyuie le Farisitɔwo kple Zadukitɔwo ƒe amɔwɔʋãnu la ŋu.” 12 Eya ta wose egɔme be menye aboloʋãnu ŋue wògblɔ be yewoakpɔ nyuie le o, ke boŋ le Farisitɔwo kple Zadukitɔwo ƒe nufiafia ŋuti. 13 Azɔ esi Yesu va ɖo Kaisarea Filipi nutowo me la, ebia eƒe nusrɔ̃lawo be: “Ame kae amewo le gbɔgblɔm be Amegbetɔvi la nye?” 14 Wogblɔ be: “Ame aɖewo be Yohanes Amenyrɔɖetsimela, bubuwo be Eliya, bubuwo hã be Yeremiya alo nyagblɔɖilawo dometɔ ɖeka ye.” 15 Ebia wo be: “Ke miawo ya ɖe, ame kae miegblɔna be menye?” 16 Simon Petro ɖo eŋu gblɔ be: “Wòe nye Kristo la, Mawu gbagbe la ƒe Vi.” 17 Yesu ɖo eŋu nɛ gblɔ be: “Dzidzɔtɔe nènye, Simon, Yona vi, elabena menye ŋutilã kple ʋu ye ɖee fia wò o, ke boŋ Fofonye si le dziƒo lae. 18 Gawu la, mele egblɔm na wò be: Wòe nye Petro, eye nenem kpe gbadza sia dzie matu nye hame la ɖo, eye Hades* ƒe agbowo mate ŋu aɖu edzi o. 19 Matsɔ dziƒofiaɖuƒe la ƒe safuiwo ana wò, eye nu sia nu si nàbla le anyigba dzi la anye nu si le babla xoxo le dziƒowo, eye nu sia nu si nàtu le anyigba dzi la anye nu si le tutu xoxo le dziƒowo.” 20 Eye wòde se na nusrɔ̃lawo vevie be woagagblɔ na ame aɖeke be yee nye Kristo la o. 21 Tso ɣemaɣi la, Yesu Kristo te emeɖeɖe na eƒe nusrɔ̃lawo be ele be yeayi Yerusalem, eye yeakpe fu geɖe tso amegãwo kple nunɔlawo ƒe tatɔwo kpakple agbalẽfialawo si me, eye woawu ye, eye woafɔ ye ɖe tsitre le ŋkeke etɔ̃agbe. 22 Eye Petro ɖe kpɔe, hede asi mokaka nɛ me gblɔ be: “Aƒetɔ, di nyui na ɖokuiwò; esia madzɔ ɖe dziwò gbeɖe o.” 23 Gake etrɔ, eye wògblɔ na Petro be: “Te ɖa le gbɔnye, Satana! Nukikli nènye nam, elabena menye Mawu ƒe susuwo ŋu bum nèle o, ke boŋ amegbetɔwo tɔ.” 24 Eye Yesu gblɔ na eƒe nusrɔ̃lawo be: “Ne ame aɖe di be yeadze yonyeme la, negbe nu le eɖokui gbɔ, eye wòatsɔ eƒe fuwɔameti la, eye wòadze yonyeme ɖaa. 25 Elabena ame sia ame si dina be yeaɖe yeƒe luʋɔ la abui; gake ame sia ame si abu eƒe luʋɔ le tanye la akpɔe. 26 Elabena viɖe kae wòanye na ame, ne xexe blibo la katã zu etɔ, gake wòbu eƒe luʋɔ? Alo nu kae ame atsɔ ana ɖe eƒe luʋɔ ta? 27 Elabena ele be Amegbetɔvi la nava le Fofoa ƒe ŋutikɔkɔe me kple eƒe dɔlawo, eye ekema aɖo eteƒe na ame sia ame ɖe eƒe nuwɔna nu. 28 Vavãe mele egblɔm na mi be, ame aɖewo le ame siwo tsi tsitre ɖe afi sia dome, siwo maɖɔ ku kpɔ o va se ɖe esime wokpɔ Amegbetɔvi la wògbɔna le eƒe fiaɖuƒe la me hafi.”\n^ Kpɔ Nya Bubuwo, Akpa 8 lia.


GBE BUBU Albanian Arabic Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Greek Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Aruba) Papiamento (Curaçao) Polish Portuguese Rarotongan Romanian Samoan Setswana Shona Silozi Sinhala Slovak Slovenian Spanish Sranantongo Swahili Swedish Tagalog Thai Tsonga Turkish Ukrainian Urdu Vietnamese\nAmekae Yehowa wɔnɛ be “mía dometɔ ɖeka” le Mose I, 3:22?\nAnye be Yehowa Mawu ŋutɔ ɖokui kple eƒe Tenuvia ŋue wònɔ nu ƒom tsoe esime wògblɔ be: “Ame zu sigbe mía dometɔ ɖeka ene, eye wònya nyui kple vɔ̃.” (Mose I, 3:22) Na míabu nusitae ŋu kpɔ.\nEsime Yehowa he to na srɔ̃tɔ gbãtɔawo megbee wògblɔ nya siawo. Ame aɖewo se nya “mía dometɔ ɖeka” gɔme be enye bubunu geɖe si dea dzesi gãnyenye, abe alesi ko fia si nye amegbetɔ agblɔ be “medzɔ dzi na mí o” evɔ wònye eya ŋutɔ ɖeka koe wòwɔnɛ hafi la ene. Gake Bibliaŋutinunyala Donald E. Gowan gblɔ le Mose I, 1:26 kple 3:22 ŋu be: ‘Kpeɖodzi aɖeke mele Nubabla Xoxoa me le numeɖeɖe siwo wodo ɖa la ƒe akpa gãtɔ ŋu o: numeɖeɖe siawoe nye be ‘mí’ si ŋu nya gblɔm wole ye nye, ‘mí’ si le gbegbɔgblɔ aɖewo me fiaa gãnyenye, ‘mí’ si fiana be ame ŋutɔ yi ŋugble me le eɖokui me, ‘mí’ si wotsɔna tea gbe ɖe nya dzii, alo nane si fia be ame geɖewo ƒe ƒuƒoƒoe wɔ Mawu ƒokpli la. Gɔmesese boo aɖeke mele Mose I, 3:22, si me wogblɔ ‘mía dometɔ ɖeka’ le la me ɖeɖe siawo dometɔ aɖeke ŋu o.’\nÐe wòanye be Satana Abosam, amesi va wɔ “nyui kple vɔ̃” ŋuti nyametsotso le eɖokui si eye wòwɔe be amegbetɔ gbãtɔwo hã nawɔe nenema lae Yehowa wɔnɛa? Nunya manɔ ema me o. Le afisia la, Yehowa zã nyagbɔgblɔ si nye “mía dometɔ ɖeka.” Satana meganɔ Yehowa ƒe dɔla wɔnuteƒeawo dome o, eyata womate ŋu atsɔe akpe ɖe Yehowa ƒe akpadzinɔlawo ŋu o.\nMawudɔla wɔnuteƒewoe Mawu wɔnɛa? Míate ŋu agblɔe alea kple kakaɖedzi o. Gake alesi Mose I, 1:26 kple 3:22 ɖi wo nɔewoe kpe ɖe mía ŋu. Le Mose I, 1:26 la, míexlẽ be Yehowa gblɔ be: ‘Na míawɔ ame ɖe míaƒe nɔnɔme, wòaɖi mí.’ Amekae wònɔ nya siawo gblɔm na? Esi apostolo Paulo nɔ nu ƒom tso gbɔgbɔmenuwɔwɔ si va zu ame deblibo Yesu ŋu la, egblɔ be: “[Eyae] nye Mawu makpɔmakpɔ ƒe nɔnɔme kple nuwɔwɔwo katã ƒe ŋgɔgbevi la. Elabena wowɔ nuwo katã le eya ke me, nusiwo le dziƒowo kple nusiwo le anyigba dzi.” (Kolosetɔwo 1:15, 16) Ẽ, edze abe susu le eme be Yehowa ƒe Tenuvi, “dɔnunɔla,” si nɔ eŋu esime wònɔ dziƒo kple anyigbaa wɔm lae wònɔ nu ƒom na le Mose I, 1:26 ene. (Lododowo 8:22-31) Alesi Mose I, 3:22 me nyawo ɖii la fia be amesi te ɖe Yehowa ŋu kplikplikpli wu, eƒe Tenuvi, lae wòganɔ nu ƒom na.\nEdze ƒã be Mawu ƒe Tenuvi la nya nu tso “nyui kple vɔ̃” ŋu. Le ɣeyiɣi didi si wòtsɔ nɔ Yehowa ŋu kplikplikpli ta la, ɖikeke mele eme o be esrɔ̃ Fofoa ƒe tamebubu, gɔmeɖosewo, kple dzidzenuwo. Esi Yehowa ka ɖe alesi Via nya nusiawoe hewɔa nuteƒe le wo me léle ɖe asi me dzi ta la, anya na ablɔɖe aɖewoe le nya aɖewo gbɔ kpɔkpɔ me si mahiã be woabia Eyama tẽ o. Eyata le go siawo me la Vi la ate ŋu eye wona ŋusẽe hã be woatso nya me, le nusi nye nyui kple vɔ̃ ŋu. Gake Vi la meɖo dzidzenu siwo mewɔ ɖeka kple Yehowa tɔ o, abe alesi Satana, Adam kple Xawa wɔe ene la o.\nw03 10/15 axa 27\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA October 15, 2003